
জীজীআনন্দময়ী মাতার পাদপদ্মে সমপিতপ্রাণ| 
শ্রীমতী পূৰ্ণিমা মজুমদার 
পুজনীয়ান্ু । 


॥ নিবেদন ॥ 


মহাপ্রভু শ্রগৌরাঙ্গ বাঙ্গালীর হৃদয় দেবতা । কবির ভাষায়__ 
“বাঙ্গালীর হিয়া অমিয় মথিয়া নিমাই ধরেছে কায়া ৷” 

আমার দাদ ছিলেন পরম বৈষ্ণব ভক্ত। ছোটবেলায় দাদুর সঙ্গে 
অনেক মহোৎসব চলতি বাংলায় যাকে বল! হতো! ‘মচ্ছব’), তাতে যোগ 
দেওয়ার সৌভাগ্য আমার হয়েছিল। শিশু: মনে তখন থেকেই একটা 
প্রশ্ন আমার কাছে বড় হয়ে উঠেছিল-_মহাপ্রভূ কে? এবং কি এমন 
তার অলৌকিক শক্তি যাতে তার ছবি সামনে রেখে শত শত লোক 
এমন পাগল হয়ে নেচে-গেয়ে, হেসে-কেঁদে “হরি-নাম গানের’ স্রোতে 
ভেসে যায়। 

কলেজে এবং বিশ্ববিদ্যালয়ে বৈষ্ণব পদকর্তাদের রচনার সঙ্গে 
পরিচয়ের স্থত্রে মহাপ্রভুকে নূতন ভাবে চিনতে পারলুম। এই অলোক- 
সামান্য পুরুষ যেভাবে পূর্ব-ভারতের তার সমসাময়িক সমস্ত মানুষকেই 
তার অলৌকিক মহত্বের প্রভাবে উদ্ব-দ্ধ করতে পেরেছিলেন তা সবারই 
বিস্ময়ের উদ্রেক করে। 

বাংলার ও উড়িষ্যার সমাজ, সংসার এবং জনজীবনে তার প্রভাব 
ছিল সর্বাত্মক । . 

মিয়ম-নিষ্ঠা ও আচার-বিচারের বেড়াজালে আবদ্ধ হিন্দুধর্মের তখন 
খুবই জীর্ণদশ!। হিন্দু সমাজের উচু তলার মানুষেরা নীচু তলার 
মানুষদের জন্য বিধি-নিষেধের বেড়াজাল এমনভাবে পেতেছিলেন যে 
এদের হিন্দুধর্মের মধ্যে থাকাটাই ক্রমশঃ কষ্টসাধ্য হয়ে উঠছিল। 
অন্যদিকে ইসলাম ছিল রাজধর্ম এবং এঁ ধর্মের সার্বজনীনতা সহজেই 
সমাজের নীচু তলার লোকদের মনকে এই পরিস্থিতিতে আকর্ষণ . 
করছিল । 

হিন্দু সমাজের এই যখন অবস্থা তখন মহাপ্রভুর উদয় হয়েছিল 
প্রভাতের সুধালোকের মত। তার প্রবর্তিত বৈষ্ণবধর্মের আনন পাতা 


Lil 
হয়েছিল সমস্ত মানুষের জন্য। তাই সমাজের সর্বস্তরের মানুষ এই 
হরিনাম নংকীর্তনের মধ্যেই তাদের জীরনের সার্থকতা খুঁজে 
পেয়েছিলেন । 

মহাপ্রভুর পাচশততম জন্মবর্ধ উপলক্ষে সবাই যখন তার সম্বন্ধে 
নৃতন করে ভাবছেন, তখন “বুক ট্রাষ্টের” কর্ণধার রমাপ্রসাদ মুখোপাধ্যায় 
হুঠাৎ একদিন বললেন, এই উপলক্ষে আমরাও যদি ওঁর স্মৃতি-তর্পণ 
করতে পারি খুব ভাল হয় । 

আপামর জনসাধারণ, ধারা শিক্ষার আলোয় আলোকদীপ্ত হননি 
এখনও তাদের কাছে সহজ ভাষায় যদি এই মহাপুরুষের জীবনী 
পৌছে দেওয়া যায়, তবেই মহাপ্রভুর প্রতি আমাদের অদ্ধাঞ্জলী প্রদান 
সাৰ্থক হবে ৷ 

এই উদ্দেশ্য সামনে রেখেই এই গ্রন্থ রচনা 
কতটা সফল হয়েছি, তার বিচার তারাই 
গ্রন্থ লেখা হলে৷ । 


| কবিরাজের ভাষায় মহা, ক প্রণ - 
প্ৰভু 1ম জানিয়ে: 
আমার বক্তব্য শেষ করছি। 


করার প্রয়াস পেয়েছি । 
করবেন যাঁদের জন্য এই 


“শ্ৰীকৃষ্ণ চৈতন্ত প্রভু স্বয়ং ভগবান্‌ | 
ভাহার পদারবিন্দে অনন্ত প্রণাম” 
বিধান-নিবাস ২৮4: 
কলি-৫8 রথীন্দ্রনাথ মজুমদার 
২৩শে মার্চ, ১৯৮৭। 


ত 


॥ প্রথম পর্ব ॥ 
আদি-লীলা 

মহাপ্রভু প্রীগৌরাঙ্গ বাঙ্গালীর অন্তরের দেবতা। তিনি আমাদের 
স্বদয়ের ধন। আজ থেকে পাচশত বছর আগে ১৪০৭ শকের ২২শে 
ফাল্গুন তিনি জন্মগ্রহণ করেন। - সেদিন ছিল দোল পুণিমা। এই 
দোল পূর্ণিমায় পূর্ব ফাল্তনি নক্ষত্ৰে তিনি পৃথিবীতে ভূমিষ্ঠ হন। 

তার পিত! জগন্নাথ মিশ্র নবদ্বীপে বসবাস করতেন। তিনি একজন 
ঈশ্বর বিশ্বাসী সরল ব্রাহ্মণ ছিলেন । মাতা শচীদেবী ছিলেন স্নেহ 
শীল! ও ভক্তিমতী নারা । ওঁদের সারল্য ও ব্যবহারে সবাই খুশী _ 
হতেন। কিন্ত ওঁদের মনে সুখ ছিল না। কারণ শচীদেবীর সন্তান 
হয়ে হয়েই মারা যেত। এরকম ভাবে আটটি কন্যা সন্তান জন্মানোর 
পর পরই মারা যায়। তখন স্বামী-স্ত্রী জনেই একেবারে ভেঙ্গে পড়েন। 

ওঁরা পুত্র কামনায় ঈশ্বরের আরাধনা শুরু করেন। ওদের দুঃখ 
ও নিষ্ঠ! দেখে স্বয়ং শ্রীকৃষ্ণ আনন্দিত চিত্ত হয়ে ওদের বর দেন। এর 
ফলে বলরামের মত সুন্দর ও সবল এক পুত্রের জম্ম হয়। এর নাম 
রাখা হয় বিশ্বরূপ । 

বিশ্বরূপ ধীরে ধীরে বড় হতে থাকে । এদিকে পুত্র হওয়ায় মিশ্র 
পরিবারে সবাই আনন্দিত হন। জগন্নাথ মিশ্র ও শচীদেবী আরো! 
বেশী করে ভগবানের আরাধনায় ডুবে যান। এর কিছুদিন পরে 
শচীদেবীর আবার পুত্র হয়। ‘এই পুত্র জন্মগ্রহণ করার আগেই 
শচীদেবীর নান! দিব্য দর্শন হতে থাকে । উভয়েই স্বপ্ন দেখেন যে 
ভগবান নিজেই তাদের পুত্র হয়ে জন্মগ্রহণ করবেন। আনন্দে ও 
খুশীতে উভয়ের মন ভরে ওঠে। তারপর দিন গড়িয়ে যায়, কিন্তু শচীর 
কোন সন্তান ভূমিষ্ঠ হয় ন| দশমাস দশদিন পার হয়ে যায় সবাই 
চিন্তিত হন অবশেষে তের মাসে শচীদেবী পুত্র মুখ দর্শন করেন। 

শিশুর টাদের মত মুখ দেখে সবাই খুশীতে মেতে ওঠেন। নবদ্বাপেক্ 


হে মহাপ্রভু শ্রীগৌরাঙ 


সমস্ত লোক খবর পেয়ে নানা উপহার নিয়ে মিশ্রদের বাড়ীর উঠোনে; 
এসে জড়ো হন । দেবতারাও নানা ছদ্মবেশে মিশ্র বাড়ীতে এসে দেখা৷ 
দেন। নবছ্বীপের ঘরে ঘরে খুশীর বন্যা বয়ে যায়। ঘরে ঘরে শুভ 
মঙ্গলশঙ্খ বেজে ওঠে। 

সোনার বরণ এই শিশুর সমস্ত শরীর, হাত-পা, মুখ সবই মনোহর, 
সুন্দর। মহাপুরুষের সব লক্ষণ এই শিশুর শরীরে আছে। মহাধুমধাম 
করে ষষ্ঠীপূজে| করে শিশুর নাম রাখা হলো নিমাই বা নিমাঞ্রি। 
শচীদেবীর ছোট ছেলে বলে হয়তো এই নাম রাখা হয়েছিল। অথবা 
মা নেই বলে মৃত্যুর দেবতা যমের এই শিশুর প্রতি দয়া হবে বলে 
হয়তো এই নাম রাখা হয়েছিল ৷ 

দিন গড়িয়ে যায়, নিমাই আস্তে আস্তে বড় হতে থাকেন। পাঁড়া- 
প্রতিবেশীর! সবাই নিমাইকে খুব ভালবাসে ৷ কিন্তু নিমাই বড় দুষ্ট ৷ 
সে সবসময় নানাভাবে দুষ্টুমি করে সবাইকে বিশ্বত করে। 

ছেলেবেলায় তার ছুষ্টুমির নানা ঘটনা জানা যায়। একবার এক 
কৃষ্ণভক্ত ব্রাহ্মণ মিশ্র গৃহে অতিথি হন। স্বহস্তে ভাত রেধে কৃষ্ণকে 
নিবেদন করে আহার গ্রহণ করবেন বলে তিনি ধ্যানে বসলেন। কিন্তু 
সেই ফাকে নিমাই একমুঠো ভাত খেয়ে: ফেলেন| অতিথি মনে 
বড় ব্যথা পেলেন। যাই হোক জগন্নাথ পুত্রের হয়ে অতিথির কাছে 
ক্ষমা চাইলেন। ব্ৰাহ্মণ আবার ভাত বেথে ধ্যানে বসলেন। নিমাই 
এবারও এক মুঠো ভাত নিয়ে পালালেন। কৃষ্ণভক্ত ব্ৰাহ্মণ এবার ভাগ্য 
মানলেন। তিনি ভাবলেন, ঈশ্বরের ইচ্ছায় যখন মানুষের খাদ্য জোটে 
তখন সেদিন হয়তো ঈশ্বরই চাঁন ন! ‘যে তিনি খাদ্য গ্রহণ করেন। 
তিনি নিজে আর ভাত রাধতে আগ্রহী হলেন না । + 


শচীদেবী ও জগন্নাথ উভয়েই খুব বিপদে পড়লেন। অতিথি 
ভগবান। তিনি যদি কিছু গ্রহণ না করেন তবে তীরাই বা অন্গগ্রহণ 
করবেন কি করে। বারবার অতিথিকে অন্থরোধ করতে থাকেন তারা. 
এমন সময়ে নিমাইয়ের বড় ভাই বিশ্বরূপ সেখানে এসে হাজির। হাত- 


জোড় করে সে অতিথিকে বলল--“প্রভু, আপনি দয়াময় অন্যের 


মহাপ্রভু শ্রীগৌরাঙ্গ ৩- 


ছুখ দেখলে আপনি কষ্ট পান। এখন আপনি যদি কিছু আহার না 
করেন তবে আমর! সবাই উপোষ করে থাকবো । অতএব আপনি দয়া 
করে নিজের সেবা গ্রহণ করুন ৷” 

বিশ্বরূপের কথায় কৃষ্ণভক্ত ব্রাহ্মণ আবার রান্না করলেন এবং ধ্যানে 
বসলেন। এবার ধ্যানে তিনি বালকের প্রকৃত স্বরূপ জানতে 
পারলেন। আনন্দে তীর চোখে জল এলো । তিনি বালকের মায়া 
ডোরে বাধ! পড়লেন। রয়ে গেলেন নবদ্বীপে । 

নিমাই আস্তে আস্তে বড় হতে লাগলেন । কিন্ত দিন যত যায় 
নিমাইয়ের ছুরস্তপনাও তত বাড়ে। বন্ধু-বান্ধবদের সঙ্গে সে এখন 
প্রতিদিন গঙ্গাস্সানে যায়। সেখানে গিয়ে নিমাই নানা ছুরস্তপনায় 
মেতে ওঠে। স্নান করতে করতে কুলকুচি করে কারে! গায়ে এঠো 
জল ছিটিয়ে দেয় । কারও কাপড় ধরে টানে । কেউ হয়তো কাপড়- 
জামা রেখে স্নানে নেমেছে এসে দেখে কাপড়-জামা নেই, কোন ব্ৰাহ্মণ 
হয়তো স্নান শেষে চোখবুজে শিবলিঙ্গ পুজো করছেন, চোখ খুলে 
দেখলেন মূর্তি উধাও হয়েছে। এভাবে নিমাই পুজার ভোগ খেয়ে 
নিতেন, কেউ হয়তো পাঠের জন্য গীতা এনেছেন, নিমাই সেট! লুকিয়ে 
রাখতেন! গঙ্গার ঘাটে যারাই - আসতেন বালক নিমাইয়ের দৌরাত্ম্য 
তাঁরা সবাই খুবই বিব্রত হতেন । 

সবাই এসে জগন্নাথের কাছে নিমাইয়ের বিরুদ্ধে নালিশ জানান। 
বালিকারা শচীর কাছে এসে তাদের বিব্রত হওয়ার কথা নবিস্তারে 
বর্ণনা করে। নিমাই মুখে জল নিয়ে কুলকুচি করে তাদের গায়ে ছিটিয়ে 
দেয়। ব্রতের ফুল ফেলে দেয়, চুলের ভিতর ওকড়ার বাঁচি ( বুনে৷ 
কাটা ফল) গুঁজে দেয় । আরও কত কি নালিশই না করে। 

একদিন জগন্নাথ খুবই বিরক্ত হয়ে হাতে একটি ছড়ি নিয়ে গঙ্গার 
"ঘাটে, গিয়ে হাজির হলেন। ইচ্ছা, দুৱন্ত পুত্রকে কিছুটা শাস্তি দেবেন। 
কিন্তু গঙ্গার ঘাটে গিয়ে দেখেন, খবর পেয়ে নিমাই আগেই বাড়ী চলে 
গেছে । সেদিন কিন্তু অন্যেরা নিমাইয়ের বিরুদ্ধে কোন অভিযোগ 
‘কেউ করলো না । বরং মেয়ের! বলল যে, নিমাই যদি দুষ্টুমি করে তবে 


৪ মহাপ্রভু দ্ৰগৌরাঙ্গ 


তারাই নিমাইকে ধরে নিয়ে যাবে। যেন নিমাইয়ের অপেক্ষায় বসে না; 


থেকে তিনি বাড়ী চলে যান ৷ আসলে নিমাইয়ের দুষ্টুমর মধ্যে একটা 
স্বৰ্গীয় মাধুৰ্যের ছৌয়া লেগে থাকতে ৷ তাই অস্থবিধা হলেও নিমাইয়ের 
প্রতি কেউ রাগ পুষে রাখতে পারতো ন| । 

কিছুদিন পর নিমাইয়ের হাতেখড়ি দেওয়া হলে| ৷ মেধাবী বালক 
খুব তাড়াতাড়ি পড়ীশুনো করতে লাগলেন। মিশ্র পরিবারে সবাই এ 
সময়ে খুব খুশীতে কাল কাটাতে লাগলেন। 

কিন্তু সুখ বেশীদিন স্থায়ী হলো না। আসলে সংসারে সুখ-দুঃখ 
পর্যায়ক্রমে আসে । তাছাড়া ধারা বড় মাপের মানুষ, দুঃখের কঠোর 
অগ্নি পরীক্ষার মধ্যে দিয়েই তাদের চলতে হয়। নিমাইয়ের ক্ষেত্রেও এর 
ব্যতিক্রম হতে পারে না। 

নিমাইয়ের দাদা বিশ্বরূপ তখন বেশ বড় হয়েছেন। কিন্ত সংসারে 
তাঁর মন নেই। প্রায় সবসময়েই বৈষ্ণবদের আখড়ায় তিনি কৃষ্ণনাম 
করেন। তার মনের এই ভাব দেখে, জগন্নাথ-শচীদেবী ঠিক করলেন 
যে তার বিয়ে দিয়ে দেবেন। বিশ্বরূপ তাহলে সংসারী হবেন, ঘরে 
তার মন বসবে । 

বিশ্বরূপ এ কথা শুনতে পেয়ে ঘর ছেড়ে সন্ন্যাসী হয়ে চলে গেলেন ৷ 
সবাই খুব দুঃখ পেলেন। কিন্তু এই ঘটনায় নিমাইয়ের চরিত্রে একটা 
পরিবর্তন দেখা দিল। নিমাইয়ের দুষ্টুমি কমে গেল। তিনি বরং তার 
দাদার স্থান গ্রহণ করে, এই দুঃখে পিতা-মাতাকে সান্থনা দিলেন। 
তখন থেকে তিনি সবসময় বাবা-মায়ের কাছে থাকতেন এবং 
নানাভাবে সান্তনা দিতেন | 


“নিরবধি থাকে পিতা মাতার সমীপে । 


দুঃখ পাপরায় স্তুখে জননী-জনকে ॥7 
বিশ্বরূপের গৃহত্যাগ নিমাইয়ে 


ঘটিয়েছিল। যাই হোক নিমাই আবার নতুন করে পড়াশুনোয় মন দিল। 
কিন্তু কিছুদিনের মধ্যেই বাড়ীতে আবার একটা অঘটন ঘটল। 
পিতা জগন্নাথের হঠাৎ মৃত্যু হল। শচীদেবী খুব ভেঙ্গে পড়লেন ।. 


তাদের 


র পড়াশুনোর ক্ষেত্রেও কিছু বিদু, 


মহাপ্রভু শ্রীগৌরাঙ্গ ৫. 
নিমাই পাঁড়া-প্রতিবেশীদের সাহায্যে পিতার শ্ৰাদ্ধ ও অন্যান্য কাজ ভাল 
ভাবেই শেষ করলেন ৷ 

মিশ্র পরিবারে চারজনের মধ্যে এখন রইলেন ছু'জন। মা শচীদেবী 
ও পুত্র নিমাই ৷ 

নিমাই এর: মধ্যেই পড়াশুনোয় যথেষ্ট উন্নতি করেছে! সে এখন 
টোলের “সর্দার পড়ুয়া" । অর্থাৎ পণ্ডিতমশাই না থাকলে সেই-ই ছাত্রদের 
পড়াশুনো৷ দেখে; তাঁদের শাসন করেন। শচী, নিমাইকে আরো! ভাল 
ভাবে মন দিয়ে পড়াশোনা করতে বলেন। তীর ইচ্ছা নিমাই যাতে 
তাড়াতাড়ি পড়াশুনো শিখে নিজেই টোল খুলে বসতে পারে। কারণ 
টাকা-কড়ি রোজগার না করলে সংসার চলবে কি ভাবে? হ 

পণ্ডিতমশায়র| নিমাইকে ভালবাসেন। সবাই নিমাইয়ের বুদ্ধির 
প্রশংসা করেন। এ সময়ে নিমাইয়ের নিজের মধ্যেও কিছুটা অহঙ্কারের 
স্থষ্টি হয়েছিল । নিমাই বা শ্রীগৌরাঙ্গের জীবনীকার বৃন্দাবন দাস 
নিমাইয়ের এই অহংকারকে বলেছেন, বিদ্যা-বিলাস নিমাই স্মুযোগ পেলেই 
সকলকে শাস্ত্ৰচ্চায় যোগ দিতে বলে এবং তর্কে তাদের হারিয়ে দেয় । 
সারা নবদ্ীপেই নিমাই-এর নাম ছড়িয়ে পড়েছে। নিমাই তখন থেকে 
সকলের কাছে নিমাই পণ্ডিত নামে পরিচিত হয়ে উঠলেন। 

নিমাই নিজেই এবার টোল খুলে বসলেন। দেখতে দেখতে 
নিমাইয়ের টোল ছাত্রে ভতি হয়ে গেল। পণ্ডিত হিসাবে নিমাইয়ের 
তখন খুব খ্যাতি। স্মৃতরাং ছাত্রের অভাব হলো না। শচীদেবী এবার 
নিমাইয়ের বিয়ের ব্যবস্থা করলেন । 

বল্লভ আচার্ধের কন্যা লক্ষ্মীদেবী রূপে গুণে একেবারে লক্ষ্মী। 
বনমালী ঘটক যখন এই সম্বন্ধ নিয়ে এলো! তখন গরীবের মেয়ে বলে’ 
শচীদেবী কিছু পণ না নিয়েই বিয়েতে রাজী হয়ে গেলেন। নিমাইয়েরও 
এই; বিয়েতে অমত ছিল না। তিনি গঙ্গান্নানে যাওয়ার পথে লক্ষ্মীকে 
দেখেছিলেন ৷ ন্ৃতরাং উভয় পরিবারেই আধিক অন্থবিধা থাকাতেও 


বিয়ের কোন অনুবিধ| হলো না। 
একদিন মিশ্রবাড়ীর দরজায় শুভ শঙ্খ বেজে উঠলো। লক্ষ্মীদেবীই 


ও মহাপ্রভু শ্রীগৌরাঙ্গ 


যেন ঘর আলো করে এলেন। শচীদেবীর হৃদয় আনন্দে ও বাৎসল্যে 
‘ভরে উঠলো ৷ 

ঘরে সুন্দরী স্ত্রী; কিন্তু নিমাইয়ের মধ্যে পরিবর্তন কোথায়? 
বিদ্যার অহঙ্কার একটুও কমেনি । যাঁকে সামনে পান তাকেই তর্ক যুদ্ধে 
আহ্বান করেন) হারিয়ে তবে নিরস্ত্র হন। এমনি করেই নিমাইয়ের 
বিদ্যার অহঙ্কার বেড়ে চলে । 

নবদীপ তখন শাস্ত্ৰচ্চার প্রধান কেন্দ্র। নৈয়ায়িক ব্রাহ্মণদের 
দাপটে সবাই তটস্থ। পাশাপাশি বৈষ্ণবেরা নীরবে নিজ নিজ গৃহে কৃষ্ণ 
নাম, কৃষ্ণ সংকীর্তন করেন। পণ্ডিত ব্রাহ্মণের! তাদের উপহাস করেন। 
গালাগাল দেন। নিমাই কিন্তু বৈষ্ণবদের এই কৃষ্ণ নাম গান, কৃষ্ণ 
সংকীর্তনকে অন্ত দৃষ্টিতে দেখেন। তিনিও বৈষ্ণবদের তর্কে আহ্বান 
করেন। বৈষ্ণবেরা কিন্তু সবিনয়ে তা এড়িয়ে গিয়ে তাকে কৃষ্ণনাম, 
কৃষ্ণবন্বনার কথা বলেন। 3 

এসময়েই দাক্ষিণাত্যের সন্ন্যাসী ঈশ্বরপুরী নবদ্বীপে এলেন। তিনি 
নিজে কৃষ্ণভক্ত। কৃষ্ণ-নাম, কৃষ্ণ-বন্দনায় তার দিন কাটে। একদিন 
পথে তাঁর সঙ্গে নিমাইয়ের পরিচয় হল। নিমাই তার কৃষ্ণ প্রেম কৃষ্ণ- 
ভক্তি দেখে মোহিত হলেন। দু'জনেই শাস্তু-আলোচনায় দিন 
কাটাতে লাগলেন। 

কিছুদিন নবদ্বীপে কাটিয়ে ঈশ্বরপুরী আবার ভারত-পরিক্রমায় বার 
হলেন। নিমাইয়ের মনে একটা শূন্যতার সৃষ্টি হলো। বৈষ্ণবদের এই 
কৃষ-নাম, কৃষ-তক্তি হয়তে| তার মনের 'দরজায় আঘাত করছিল। 
ফলে তার মনের মধ্যে একটা আলোড়ন চলছিল। 


মনের এই 

“ভাব দুর করার জন্য তিনি ঠিক করলেন যে তিনি বঙ্গদেশ ভ্ৰমণে 
যাবেন। 

বঙ্গদেশে নিমাই মনের শাস্তি অনেকটা ফিরে পেলেন। তার সুন্দর 


সুঠাম দেহ, তার-পাপ্ডিত্য সবার মন জয় করে নিল। সব জায়গাতেই 
তিনি যথেষ্ট সমাদর পেলেন। সবাই তার আচার-আচরণ দেখে শাস্ত্ৰ 
জ্ঞানের পরিচয় পেয়ে মুগ্ধ হলেন। যাত্রা পথের লব জায়গাতেই তিনি 

পবদ্যাচ্চীয় ও শাস্ত্ৰচৰ্চায় দিন কাটাতে লাগলেন। কৃষ্ণদাস কবিরাজ 
1লিখেছেন--“শত শত পড়ুয়া আসি লাগিল পড়িতে ৷” 

এভাবেই দু'মাস কেটে গেল। নিমাই ঠিক করলেন, আর নয় । 
এবার নবদ্বীপ ফিরতে হবে। এদিকে শচীদেবী পুত্রের খবর না পেয়ে 
চিন্তায় দিন কাটাচ্ছেন । নিমাইয়ের স্ত্রী লক্ষ্মীদেবী স্বামীর খবর না 
পাওয়াতে ঠিকমত আহার পর্যন্ত করছেন না। ফলে তিনি অসুস্থ হয়ে 
পড়লেন এবং" নিমাই নবদ্বীপে ফিরে আসার আগেই তীর মৃত্যু হলো 
( সৰ্পাঘাতে মৃত্যু )। শচীদেবী একেবারে ভেঙ্গে পড়লেন। তবু পরের 
আশায় প্রাণে বেঁচে রইলেন মাত্র ৷ 

তারপর একদিন মায়ের সব দুশ্চিন্তা দূর করে নিমাই ঘরে ফিরলেন । 
"অনেক জিনিসপত্র নিয়ে এসেছেন। দুঃখের মধ্যেও শচীর মুখে হাসি 
ফুটে উঠলো। আস্তে আস্তে নিমাই সবকিছু শুনলেন ।॥ নিজের দুঃখ 
ভুলে মাকে সান্ত্বনা দিলেন। 

লক্ষ্মীদেবীর মৃত্যু নিমাইয়ের মনে পরিবর্তন এনে দিল। অন্তরের 
"অস্থিরতা দূর হয়েছে। নিমাই আবার লেখাপড়ায় মেতে উঠলেন। 
প্রতিদিন শিষ্যদের নিয়ে নিয়মিত টোলে বসেন। বৈষ্ণবদের প্রতি তীর 
এখন আর আকর্ষণ নেই বললেই চলে । 

বিদ্যাচগি নিয়ে নিমাইয়ের দিন কেটে যায়। কিন্তু শুন্য ঘরে 
শচীদেবী হাফিয়ে ওঠেন। তার আর ঘরে মন বসে না। তিনি তাই 
মনে মনে ঠিক করলেন, নিমাইকে আবার সংসারী করতে হবে । মেয়ে 
দেখা শুরু হলো। অনেক দেখেশুনে বিষুঃপ্রয়াদেবীকে শচী পছন্দ 
করলেন। এক শুভদিনে নিমাইয়ের সঙ্গে বিষ্ণুপ্রিয়ার বিয়ে হয়ে গেল। 
এই বিয়েতে নিমাইয়ের কতটা ইচ্ছা ছিল জানা যায় না। মনে হয় 
তিনি মায়ের কথা ভেবেই বিয়েতে অমত করেননি। 

নিমাই নূতন করে সংসারধর্মে প্রবেশ করলেন। কিন্তু তার কোন 
পরিবর্তন হল না। নিমাই এখনও বিদ্যার গর্বেই মেতে থাকেন। 
প্রায়ই সামনে যাকে পান, তাকেই তর্কযুদ্ধে আহ্বান করেন। তারপর 
-কুটতর্কে তাকে পরাজিত করে আত্মপ্রসাদ লাভ করেন। 

বৈষ্ণবদের প্রতি এখন আর তার কোন আকর্ষণ নেই। বৈষ্ণবেরা। 
অবশ্য সবসময় হরিনাম নিয়ে মেতে থাকেন.। অদ্বৈতবাদী গোঁড়া 
ব্রাঙ্মণরা এদের নানাভাবে শাস্তি দেওয়ার জন্য যুক্তি আটেন। কিন্তু, 
তাদের দ্বুণা এবং অত্যাচার যত বাড়ে, বৈষ্ণবের| ততই আরো! বেশী করে 
নামগানে মেতে ওঠেন। 

নবদ্বীপে বৈষ্ণবদের যখন এই অবস্থা তখন একদিন সেখানে হরিদাস 
এসে হাজির হলেন। হরিদাস জাতিতে ছিলেন যুমলমান। - কিন্তু তিনি 
সবসময় কৃষ্ণনাম জপ করতেন। কৃষ্ণ-ভাবনায় কাল কাটাতেন। 
তখনকার মুসলমান মুলুকপতি হরিদাসকে ডেকে পাঠান এবং বিধর্মীর ধর্ম, 


আচরণ করার জন্য হরিদাসকে নানাভাবে শাস্তি দেন। হরিদাস কিন্তু, 


নীরবে সব শাস্তি গ্রহণ করেন। মুলুকপতি এবং কাজি কিছুতেই 
হরিদাসকে কৃষ্ণনাম গ্রহণ থেকে বিরত করতে না৷ পারায় তার! 
হরিদাসকে মুক্তি দিলেন। 

হরিদাস ছাড়া পেয়ে প্রথমে শাস্তিপুরে এসে আশ্রয় নেন। 
এখানকার বৈষ্ণবরা তার হরিভক্তি দেখে তাকে সাদরে গ্রহণ কুরে 
মুসলমান হয়েও কৃষ্ণ নাম গুণে হরিদাস বৈষ্ণব ব্রাহ্মণদের আপনার জন. 
হিসাবে গণ্য হন। 


কিছুকাল শাস্তিপুরে কাটিয়ে হরিদাদ আসেন নবদ্বীপে । 


হরিদাসকে নিজেদের মধ্যে পেয়ে নবদ্বীপের বৈষ্ণব্রে| নৃতন করে প্রাণ, 


ফিরে পেলেন। অদ্বৈতর গৃহ কৃষ্ণ-নাম, কৃষ্ণ-বন্দনায় আরও মুখর 
হয়ে উঠলে| ৷ বৈষ্ণবের| সমস্ত মন-প্রাণ ঢেলে কৃষ্ণ-ভঙজনায় মেতে 
উঠলেন ৷ 

নিমাই-এর সঙ্গে এখন আর বৈষ্বদের কোন নি 
বললেই চলে ৷ গৃহে স্ত্রী বিষ্ণুপ্রিয়া এবং 
এদের নিয়েই দিন কাটান। 

এভাবেই দিন কেটে যাচ্ছিল। কিন্তু নিমাই ঠিক করলেন পিতার, 
শিশুদানর জগা সয় আমিন?! সেকালে গয় যাওয়া লোভ] ছিলনা 
অনেকে সেকথা বলেও ছিলেন। নিমাই তবু যাওয়াই স্থির করেন, 


যোগ নেই- 
টোলে ছাত্রপড়়া নিমাই- 


এস" 


সপ 

মনে হয়, নিমাই নিজেও মনে মনে হাফিয়ে উঠেছিলেন। তিনি 
কিছুদিনের জন্য সংসার থেকে মুক্তি চাইছি - |. 

শুভদিন দেখে নিমাই গয়ার পথে যাত্রা করেন। কোন্‌ পথে নিমাই: 
গয়| গিয়েছিলেন তার সঠিক বর্ণনা, জানা যায় না। তবে সম্ভবতঃ তিনি, 
রাজগীর হয়ে গয়| যান : গয়ায় পৌছে প্রথমেই তিনি পিতৃতর্পণ করে 
বিভিন্ন স্থান পরিক্রমা করেন। এতে তার চিত্তের অস্থিরতা অনেকটা; 
দূর হয় এবং মনের মধ্যে শাস্তি ফিরে আসে ৷ 

এখানে তার সঙ্গে ঈশ্বরপুরীর সাক্ষাৎ হয়। পুরানো পরিচয়ের 
যোগস্থত্র আবার রচিত হল। ঈশ্বরপুরীর কৃষ্ণ-তজনা, কৃষ্ণ-বন্দনার 
মধ্যে নিমাই নূতন করে নিজেকে যেন খুঁজে পেলেন। নিজেকে এই 
নাম-গানের মধ্যে ডুবিয়ে দেওয়ার তার ইচ্ছা হলো । তিনি ঈশ্বরপুরীর 
কাছে মন্ত্র নিতে চাইলেন। ঈশ্বরপুরী তাকে ‘দশাক্ষর’ মন্ত্র দিলেন। এই 
মন্ত্ৰ জপ করতে করতে নিমাইয়ের চরিত্রে পরিবর্তন দেখা দিল। তারপর! 
গয়ার মন্দিরে বিষ্ণুর শ্রী পাদপদ্ম দর্শন করে তার মধ্যে কৃষ্ণকে আপন 
করে পাওয়ার জন্য আকুতি দেখা দিল। নিমাই নিজেকে হারিয়ে 
ফেললেন। সবসময় চোখের জল ফেলেন এবং পাগলের মত 
আচরণ করেন। 

“কৃষ্ণরে বাপরে প্রাণ জীবন শ্ীহরি। 
কোন দিগে গেল! মোর প্রাণ করি চুরি ৷৷” 

কৃষ্ণ-প্রেমে মাতোয়ারা নিমাই কি করবেন, নিজে আর ঠিক করতে 
পারছেন না। একবার ভাবলেন_-আর সংসার নয়, এবার সন্ন্যাস নিয়ে 
মথুরাতে চলে যাবেন। : সেই অনুসারে কিছুদূর গেলেনও | কিন্তু 
মায়ের নির্দেশ নেওয়া হয়নি সুতরাং শেষপর্যন্ত আবার নবদ্ধীপের পথেই 
যাত্রী করলেন। সম্ভবতঃ মায়ের কথা, বিশেষ করে নবন্ধীপের বৈষ্ণবদের, 
কথা তার মনে পড়েছিল । 

নিমাই নবদ্বীপে ফিরে এসেছেন। নবদীপের সেরা পণ্ডিত গয়ায়, 
গিয়েছিলেন কিন্তু যিনি ফিরে এলেন তিনি শুধু পণ্ডিত নন, বিষ্ণু-ভক্ত- 
এক ব্ৰাহ্মণ, যিনি কৃষ্ণ-প্রেমে মাতোয়ারা, কৃষ্ণ ভাবনায় সতত বিভোর । 

নিমাইকে যত দেখেন, শচীর চোখ ততই জলে ভরে ওঠে । কিছুই. 


তিনি বুঝে উঠতে পারছেন না। এদিকে নিমাইয়ের এই পরিবর্তনের 
খবর বৈষ্ণবদের কাছে গিয়ে পৌঁছায়। শ্রীবাস একদিন শচী গৃহে আসেন 
সংবাদটির সত্যাসত্য যাচাই করার উদ্দেশ্যে । শচীদেবীর কাছেই শ্রীবাস 
নিমাইয়ের পরিবর্তনের বিস্তারিত খবর পেলেন। নিমাইকে দেখে কষ্ট 
"হলেও মনে মনে খুশী হলেন তিনি। বুঝতে পারলেন, নিমীইকে 
এবার পুরোপুরি তাদের মধ্যে পাওয়া যাবে। তিনি গৃহে ফিরে গিয়ে 
অন্যান্য বৈষ্ণবদের ডেকে নিমাইয়ের এই পরিবর্তনের খবর জানালেন। 
নিমাইকে শ্রীবাসের গৃহে ডেকে পাঠানো হলো ৷ নিমাই নিজের মুখেই 
এই পরিবর্তনের কথা সবাইকে জানালেন। 

নিমাই এখন থেকে বৈষ্ণবদের মধ্যেই বেশী সময় কাটাতে লাগলেন ৷ 
শ্রীবাসের গৃহে তার অভিষেক হলো। এরমধ্যে নিত্যানন্দ এসে এই 


দলে যোগ দিলেন। তিনি নিমাইয়ের মধ্যে ভগবান শ্রীহরির বিভিন্ন রূপ ' 


দর্শন করে তার প্রকৃত স্বরূপ বুঝতে পারলেন। 

আস্তে আস্তে মহাপ্রভুর আকর্ষণে বৈষ্ণবদের দলে এসে অনেকেই 
যোগ দিলেন। শুধু শ্রীবাসের গৃহ নয়। এদের হরিনাম সংকীর্তনের 
ঢেউ নবদ্ধীপের সর্বত্র ছড়িয়ে পড়লো । কালবৈশাখীর ঝড়ের মত, 


ভাদ্ৰ 
মাসের বন্যার মত তা নবদ্বাপের সবকিছু ভাসিয়ে দিল। আচারসর্বস্ব 
‘হৃদয়হীন ব্রাহ্মণদের ধর্মের ভড়ং এই ঝড়ের দাপটে ভেঙ্গে চুরমার 


হয়ে গেল। 


এর মধ্যে নিত্যানন্দ ঠিক করলেন, জগাই মাধাইকৈ বৈষ্ণবমন্তে 
‘দীক্ষা দেবেন। জগাই-মাধাই দুই পাপাচা 


গী ব্রাহ্মণ যুবক। নিষ্ঠা 
ব্ৰাহ্মণ পরিবারে জন্মগ্রহণ করেও এরা সবসময় মদ্য [ 
আরে! অনেক খারাপ কাজ করে কাল কাটাতেন। নবদীপের ধর্মভী 
ভীরু 


সৎ লোকেরা সবাই তাদের এড়িয়ে চলতেন ৷ 
“ভয়ে সবাই সবসময় তটস্থ থাকতেন। একদিন বৈষ্ণ 
করতে করতে নিত্যানন্দ তাদের বাড়ীতে যেয়ে 
‘দেখে মন্যপানরত ছুই ভাই দৌড়ে এসে এদের 


বদের নিয়ে কীর্তন 
হাজির হলেন। তাদের 
গালাগাল দিতে লাগলেন 


০4১৯ 


মহাপ্রভু শ্রীগৌরাঙ্গ ১১: 


কিন্তু নিত্যানন্দ ঠাকুর তাতে ভয় না পেয়ে তাদের জড়িয়ে ধরে বলতে 
লাগলেন__ভাই একবার কৃষ্ণনাম বল।” ‘চোর! না শোনে ধর্মের, 
কাহিনী” স্থতরাং জগাই-মাধাই তাতে আরো ক্ৰুদ্ধ হয়ে কলসীর কান! 
দিয়ে নিত্যানন্দ ঠাকুরের মাথায় আঘাত করলেন। মাথা ফেটে ঝড়. 
ঝড় করে রক্ত পড়তে লাগলো! নিত্যানন্দ ঠাকুরের ; কিন্তু তিনি এতে ভয় 
পেলেন না, রাগও করলেন না। তিনি বরং সেই অবস্থাতেই জগাই-- 
মাধাইকে দু'হাত দিয়ে জড়িয়ে ধরে গান শুরু করলেন__ 

«প্রাণ তরে আয় হরি বলি, নেচে আয় জগাই মাধাই। 

মেরেছ বেশ করেছ, হরি বলে নাচ ভাই ৷৷ 

বলরে হরিবোল ; প্রেমিক হরি প্রেমে দেবে কোল ৷ 

তোলরে তোল হরিনামের রোল ৷৷ 

পাঁওনি প্রেমের স্বাদ, ওরে হরি বলে কীদ, 

হেরবি হৃদয় টাদ। 
ওরে প্রেমে তোদের নাম বিলাব, প্রেমে নিতাই 
ডাকে তাই ৷” 
নিত্যানন্দের কপাল বেয়ে রক্ত পড়তে দেখে জগাইয়ের মনে" 
অনুশোচনা হল। খবর পেয়ে মহাপ্রভু ছুটে এলেন। তার ক্ৰোধ: 
দেখে নিত্যানন্দ ভয় পেয়ে গেলেন। তিনি ওদের হয়ে মহাপ্রভুকে 
বোঝালেন যে ওরা এখন অনুতপ্ত । মহাপ্রভু যেন ওদের ক্ষমা করেন। 
নিত্যানন্দের কাতর অনুনয়ে মহাপ্রভুর রাগ দূর হলো । তিনি জগাই-- 
মাধাইকে ক্ষমা করলেন । জগাই-মাধাই বৈষ্ণবদের দলে মিশে গেলেন। 
দু'হাত তুলে কৃষ্ণ-নাম, কৃষ্ণ-বন্দনা গাইতে লাগলেন। এ ভাবেই জগাই- 
মাধাইয়ের উদ্ধার হলো । নবদীপের সর্বত্র তার ফলে বৈষ্ণবদের প্রভাব 
আরো! বেড়ে গেল। 
জগাই-মাধাই- উদ্ধার হয়েছে । বৈষ্ণবদের মনে আত্মবিশ্বাস ফিরে 

এসেছে । মহাপ্রভু সবাইকে বোঝাতে লাগলেন যে, কলিকালে 
কৃষ্ণপ্রেম এবং হরিনাম সংকীর্তন সবচেয়ে বড় জিনিস। বৈষ্ণবের| 
দলে দলে প্রীবাসের গৃহে সমবেত হন। সেখানে রাত্রিদিন কৃষ্ণনাম. 


২ মহাপ্রভু ভ্ৰগৌরাঙ্গ 


কীৰ্তন, কৃষ্ণ-ভজন|। নবদ্বীপের ঘরে ঘরে যেন উৎসবের সাড়া 
-পড়ে গেল। 

বৈষ্ণবদের এই জয়ষাত্রায় সবচেয়ে বেশী ক্ষুব্ধ হলেন নৈয়ায়িক 
ব্রাহ্মণের । কি ভাবে বৈষ্ণবদের জব্দ করা যায় সে সম্বন্ধে তীর! নানা 
ফন্দি জাটতে লাগলেন। চাপাল গোপাল নামে একজন লোক শ্রীবাসের 
বাড়ীর দরজায় একদিন রেখে এল মদ ও নানা অপবিত্র বস্তু। শ্রীবাস 
‘দুঃখ বেদনায় ভেঙ্গে পড়লেন। মহাপ্রভু তাকে সাত্বন| দিয়ে কৃষ্ণ- 
ভাবনায় মেতে থাকার উপদেশ দিলেন। এদিকে এই পাপে চাপাল 
গোপালের কুষ্ঠ রোগ হলো। অবশ্য মহাপ্রভুর দয়ায় শেষে তার ব্যাধি 
'দূর হলে| সে বৈষ্ণবধর্ম গ্রহণ করলো। এতে ব্ৰাহ্মণর| যথেষ্ট দমে 
গেলেন, কিন্ত বৈষ্ণবদের মনে নতুন করে উৎসাহের জোয়ার এলো । 

অষ্টপ্ৰহর সবাই নাম গানে মেতে রইলেন। মহাপ্রভু নানাভাবে 
লোককে তার অলৌকিক লীল| দেখাতে লাগলেন। কোন দিন তার 
বলরামের ভাব। কোনদিন নৃসিংহের ভাব। সব লোক প্রেমতক্তি 
সাগরে ভাসতে লাগলেন আর সারা নবদ্বীপ জুড়ে শুরু হলো দিনরাত 
নাম-সংকীর্তনের মহোৎসব। কাজীর লোকের! একদিন রেগে গিয়ে 
“বৈষ্ণবদের মৃদঙ্গ ভেঙ্গে দিলেন এবং সবাইকে নির্দেশ দেওয়! হলো যে 
-সংকীর্তন করলে শাস্তি পেতে হবে। 

কাজীর এই নির্দেশ শুনে মহাপ্রভুর খুব রাগ হলে| ৷ তিনি ঠিক 
করলেন যে কাজীর এই নির্দেশ মানবেন না। তিনি তার ভক্তদের 
তিনটি কীর্তনের দলে ভাগ করে কীর্তন করতে করতে কাজীর বাড়ীর 
‘দিকে রওনা হলেন। 

বৈষ্ণবদের সংখ্যা ও তাদের তেজ দেখে কাজী ভয় পেয়ে গেলেন। 
তিনি প্রথমে লুকিয়ে রইলেন পরে মহাপ্রভুর কাছে এসে তিনি গ্রাম- 
সম্পর্কে তাকে ভাগনে বলে সম্বোধন করলেন। প্রভুর সঙ্গে ধর্মসম্বন্ধে 
ভার অনেক আলোচনা হল। শেষে তিনি প্রভুর প্রেমধর্মের শ্রেষ্ঠত্ব 
স্বীকার করে নিলেন। কাজী এ কথাও বললেন যে, তার লোকেরা 


“গদা ভেঙ্গেছে বলে এক বিরাট সিংহ তাঁকে স্বপ্নে শাসিয়ে গেছে যে 


মহাপ্রভু শ্রীগৌরাঙগ ১৩ 


তিনি যেন এরকম কাজ আর না করেন। বৈষ্ণবর! এখন থেকে খুশীমত 
ধর্মাচরণ করতে পারবে, কাজী এ নির্দেশও দিয়ে দিলেন 


জগাই-মাধাই উদ্ধারের পর কাজীর এই পরিবর্তনও বৈষ্ণবদের মনে 


“নূতন আশার আলো! জ্বালিয়ে দিল। তাঁরা মহাপ্রভুকে সামনে রেখে 


আরো সংঘবদ্ধ ও সুসংগঠিত ভাবে ধর্মচর্চায় মন দিলেন ৷ 
বৈষ্ণবদের প্রতিষ্ঠার কাজ শেষ হয়েছে। নিমাই এবার নিজের 


দিকে তাকালেন । ভাবলেন, আজ যারা দূরে সরে 
-সংসারের মধ্যে আছেন বলেই তার প্রতি বিশ্বাস রাখতে পারছেন না। 


তিনি যদি সংসার ত্যাগ করে সন্ন্যাসী হন তবে সবাই তার অনুগামী 
হবে। মহাপ্ৰভু এইসব কথা ভাবেন ৷ আর মনে মনে প্রস্তুত হন 
সংসার ত্যাগ করে সন্ন্যাসী হওয়ার জন্ত | 
মহাপ্রভু যখন এভাবেই নিজের মনের সঙ্গে বিচার করছেন তখন 
একদিন নবদ্বীপে এলেন সন্যাসী কেশবভারতী ৷ মহাপ্রভু তাকে স্বগৃহে 
নিমন্ত্রণ জানালেন। অনেক শাস্ত্ৰ আলোচন করার পর মহাপ্রভু বুঝতে 
“পারলেন, ইনিই তীর গুরু হওয়ার উপযুক্ত। এর কাছেই তিনি সন্যাস 
দীক্ষা নেবেন। ' কেশব ভারতীকে তিনি গুরু হওয়ার জন্য তার অন্তরের 
ইচ্ছার কা জানীলেন। কেশবভারতী জানতেন-_ভ্রীকৃষ্ণচৈতত্য প্রভু 
-স্বয়ং ভগবান সুতরাং তিনি ভগবানের ইচ্ছাকেই স্বীকার করে নিয়ে 


-জীগৌৰাঙ্গের গুরু হতে রাজী হলেন। 


মাতা শচীৰ্দেবীর কাছ থেকে আগেই কৌশলে অনুমতি নিয়ে 


'রেখেছিলেন। মাঘ মাসের শুরু পক্ষে, মাত্র চব্বিশ বছর বয়সে 


‘একদিন রাত্রে নিমাই গৃহত্যাগ করলেন। পিছনে পড়ে রইলো! স্নেহশীল| 

‘জননী শচীদেবী ও নব বিবাহিতা সুন্দরী স্ত্রী বিষ্ণুপ্ৰিয়া । নিমাই 

খা প্রথমে গেলেন কাঞ্চন নগরে। সেখানে কেশবভারতী সাগ্রহে 
অপেক্ষায় বসেছিলেন । 


দ্বিতীয় পর্ব 


সন্ধ্য-লীলা 


বথাবিহিত গঙ্গাস্সান করে মুণ্ডিত মস্তকে গঙ্গার তীরে তাঁকে দীঙ্ষ 
দেওয়া হলো। সন্যাসমন্ত্র নেওয়ার পর তার নাম দেওয়া হলো, 
শ্ীকৃষ্ণটৈতন্য। কেশব-ভারতী তীর অন্যান্য শিষ্যের মত গ্রীগৌরাঙ্গকে: 
ভারতী পদবী দেননি কারণ মহাপ্রভু স্বয়ং যে রাধাভাবদ্যুতি সম্বলিত 
কৃষ্ণস্বরূপ । সুতরাং তার নাম রাখা হল শ্রীকৃষ্ণচৈতন্য | 

দীক্ষা নেওয়ার পরই মহাপ্রভু বৃন্দাবন যাওয়ার মনস্থ করেন। 
“কোথায় আমার প্রাণবল্লভ' “কোথায় আমার দয়িত' বলে কৃষ্ণপ্রেমে 
মাতোয়ারা হয়ে তিনি বৃন্দাবনের দিকে যাত্রা করলেন। কিন্ত পথ-ঘাট, 
ঠিক জানা না থাকায় এবং কৃষ্ণপ্রেমে বিহ্বল হয়ে পড়ায় তিনি ঠিক 
পথে না গিয়ে রাঢ় দেশে ঘুরতে লাগলেন। এদিকে নবদ্বীপ থেকে 
নিত্যানন্দ, আচাৰ্ধরত্ন আর মুকুন্দ তাকে খুজতে খুঁজতে রাঢ় দেশে এস 
উপস্থিত হলেন। 

এখানে নিত্যানন্দ কৌশলে কৃষ্ণপ্রেমে মাতোয়ারা মহাপ্রভুর গঙ্গার 
তীরে নিয়ে এলেন। তারপর একটি নৌকায় চেপে তারা শাস্তিপুরের 
উদ্দেশ্যে যাত্রা! করলেন। আচাধ্য-রত্বকে শাস্তিপুরে অদ্বৈত প্রভুর গৃহে 
আগেই পাঠিয়ে দেওয়া হলে| যাতে তিনি তাকে সব খবর জানিয়ে দিতে 
পারেন। এরপর নিত্যানন্দ ও অন্যান্যরা প্রীগৌরাঙকে নিয়ে শাস্তিপুরে 
অদ্বৈত গৃহে এসে হাজির হলেন । 

| এখানে নিত্যানন্দ, মহাপ্রভুর সঙ্গে একটু ছলনার আশ্রয় নিয়ে 

ছিলেন। মহাপ্রভু বালকদের কাছে বৃন্দাবনের 
তারা গঙ্গাতীরের পথ দেখিয়ে দিয়েছিল। 
দেখেন নিত্যানন্দ সেখানে হাজির। তিনি মহাপ্রভুকে বললেন যেত 


পথ জানতে চাইলে ; 


সঙ্গে তিনিও বৃন্দাবন যাবেন। কৃষ্ণ-প্রেমে বিহ্বল আগৌরাঙ্গকে গঙ্গা 
দেখিয়ে বললেন যে সেটাই যমুনা নদী। কষ্ণপ্রেমে মাতোয়ারা মহাপ্রভু 


মহানন্দে স্নান করে যমুনার স্তব করলেন। এই সৃয়েই অদ্বৈত এসে, 

উপস্থিত হলেন। তিনি সঙ্গে করে কৌপীন ও বহির্বাস নিয়ে 
এসেছেন। এইসব দেখে মহাপ্রভুর একটু বাহজ্ঞান হলো-_তিনি 
নিত্যানন্দের চাতুরি বুঝতে পারলেন। তিনি অবশ্য এর জন্যে কাউকেই 
কিছু বললেন ন!। সম্ভবতঃ নবদ্বীপের ভক্তদের এবং জননী শচীদেবীকে 
কিছু না বলে চলে আসাটা তার অন্তরে বেদনার মত বাজছিল। অদ্বৈত 
আচাৰ্য আনন্দিত চিত্ত হয়ে বললেন-_ টা 
“আচার্য কহে__তুমি যাহা সেই বুন্দাবন। 
মোর ভাগ্যে গঙ্গাতীরে তব আগমন ৷৷” 

মহাপ্রভু তিনদিন ধরে উপবাস করে আছেন। শরীর ক্লান্ত, অবসন্ন । 
শুধু কৃষ্ণ-প্রেমে মাতোয়ারা বলেই দেহ্যন্ত্র সচল রয়েছে । অদ্বৈত 
সবিনয়ে বললেন--‘প্রভূ আমি একমুগ্ি অন্ন পাক করেছি। আজ 
- আমার বাড়ীতে তুমি দয়! করে সেবা গ্রহণ কর।” প্রভুর সম্মতি 
পাওয়ার পর সবাই মিলে নৌকাযোগে শাস্তিপুরে অদ্বৈত গৃহের পানে 
যাত্রা করলেন। আচার্ষ-পত্বী সীতাদেবীর আজ আর আনন্দের সীমা 
নেই। তিনি সহস্তে বহু যত্বে মহাপ্রভুর জন্য অনেক প্রকার অন্ন-ব্যঞ্জন 
প্রস্তুত করলেন | শ্রীগৌরাঙ্গ ও নিত্যানন্দ একসঙ্গে আহারে বসলেন, 
পরিতোষ সহকারে উভয়েই সেই অন্ন গ্রহণ করলেন। তাদের খাওয়ার 

পর অন্যান্য ভক্তরা প্রসাদ পেলেন। 
বিশ্রামাস্তে সন্ধ্যায় কীর্তন শুরু হলে|। মহাপ্রভু প্রেমাবেশে বহুক্ষণ 
নৃত্য করলেন। নবদ্বীপ থেকে দলে দলে ভক্তরা এলেন। অদ্বৈত 
গৃহে যেন মেলা বসে গেল। দোলায় চড়ে জননী শচীদেবী এলেন। 
মহাপ্রভুর মুণ্তিত মস্তক, সন্ন্যাপীর বেশ দেখে জননী চোখের জলে বুক 
ভাসালেন। মহাপ্রভৃও একান্ত বিকল হয়ে মাতৃ পাদ বন্দনা করলেন। 
শচী কাদতে কাদতে বললেন--“বাছ| নিমাই, তুমি বিশ্বরূপের মত হয়ে! 
না, সে সন্ন্যাসী হওয়ার পর আর আমায় দেখা দিল না। তুমি 
এরকম হয়ো না। তুমিও যদি তোমার দাদীর মত কর, তবে আমি কি 
নিয়ে বেঁচে থাকবো” জননীর এই করুণ দুঃখপূর্ণ বাণী শ্রবণ করে 
অশ্রজলে ভেসে মহাপ্রভু শচীকে উদ্দেশ করে বললেন_-“মাগো ! 

ম. গ._২ 

তুমি এমন করে বলো না । তোমার নিমাই তো৷ তোমারই অংশ ৷ তুমি 
আমাকে জন্ম দিয়েছ, লালন-পালন করেছ। কোটি কোটি জন্মেও 
তোমার খণ শোধ করা যাবে না। আমি সন্ন্যাসী হলেও, তোমার প্রতি 
উদাসীন থাকবো না। আমি সন্যাসী হলেও তোমার আজ্ঞা মতই 
চলবো । তুমি যা বলবে, আমি তাই পালন করবো ৷” 
এই বলে মহাপ্ৰভু বারবার জননীর পদধূলি নিলেন। আনন্দিত 
চিত্তে জননী শচীদেবী গ্রীগৌরাঙ্গকে ঘন ঘন আদর করলেন। 
“কীদিয়া বলেন প্রভূ শুন মোর আই। 
তোমার শরীর এই মোর কিছু নাই ॥ 
তোমার পালিত দেহ জন্ম তোমা হৈতে। 
কোটি জন্মে তোমার খণ নারিব শোধিতে ॥ 
জানি বা না জানি যদি করিব সন্ন্যাস । 
তথাপি তোমাকে কতু নাহিব উদাস ॥ 
তুমি ধাহা কহ আমি তাহাই রহিব। 
তুমি যেই আজ্ঞ| কর নেই মে করিব ॥ 
এত বলি পুনঃ পুনঃ করে নমস্কার । 
তুষ্ট হএা আই কোলে করে বার বার ॥৮ 
নবদ্বীপ থেকে মহাপ্রভুর একান্ত ভক্তেরা সবাই এসে জড় হয়েছেন। 
তিনি একে একে সবাইকেই সম্ভাষণ করে কুশল বার্তা নিলেন ৷ চৈতন্থাকে 
এই বেশে দেখে কেউ কেউ কেঁদে ফেললেন। কিন্তু মহাপ্রভুকে 
নিজেদের মধ্যে আবার ফিরে পেয়ে সবাই আনন্দ সাগরে ভাসতে 
লাগলেন । ৰ 
অদ্বৈত-গৃহ আবার কৃষ্ণ-বন্দনা, সংকীর্তনে মুখর হয়ে উঠলে|। 
মহাপ্রভু ভক্তদের ডেকে বললেন__“দেখ, আমি সন্ন্যাস নিয়ে বৃন্দাবন 
চলে যাব বলে ঠিক করেছিলাম কিন্তু তোমাদের কথা ভেবে, জননীর 
কথা ভেবে আবার তোমাদের কাছে ফিরে এসেছি। আমি সন্ন্যাসী 
হয়েছি ঠিকই তবু তোমাদের আমি ভুলে যাব ন! এবং জননীকেও আমি 
ত্যাগ করবো না 


১] 

“তোমা সবাকার আজ্ঞা বিনে চলিলাম বৃন্দাবন ৷ 
যাইতে নারিল বিদ্ব কৈল নিবর্তন ৷৷ 
যদ্যপি সহসা আমি করিয়াছি সন্ন্যাস । 
তথাপি তোমা সবা হৈতে নাহিব উদাস || 
তোমা সব না ছাড়িব যাবৎ আমি জীব। 
মাতারে তাবৎ আমি ছাড়িতে নারিব ৷৷” 
‘দেখতে দেখতে দশদিন কেটে গেল। মহাপ্রভু এবার সবাইয়ের কাছে 
বিদায় চাইলেন। সন্ন্যাস নেওয়ার পর আত্মীয় বন্ধুর সঙ্গে কাল কাটান 
ভাল দেখায় না বলে তিনি চলে যাওয়ার জন্য জননীর কাছে প্রার্থনা 
জানালেন। মহাপ্রভুর বিচ্ছেদ বেদনায় কাতর হলেও শচীদেবী বললেন 
"_'নিমাই যদি আমার কাছে থাকে তবে আমার চেয়ে আর সুখী কে। 
কিন্তু এতে যদি লোক নিন্দ| হয় তবে আমি নিমাইকে থাকতে বলতে পারি 
না। বরং নিমাই যদি পুরীতে থাকে এবং মাঝে মাঝে এখানে গঙ্গাস্নানে 
আসে তবে আমি এবং সবাই নিমাইয়ের খবর পাব এবং দেখাও হবে ৷’ 
মহাপ্রভু সানন্দ চিত্তে মাতৃআজ্ঞা মেনে নিলেন। ঠিক হলো! 
তিনি নীলাচলেই থাকবেন। মায়ের অনুমতি পেয়েছেন। নিমাই 
আর দেরী না করে যাত্রার জন্যে প্রস্তুত হলেন। ভক্তদের কাছে ডেকে 
ব্ললেন__“যাও, তোমরা কৃষ্ণ-বন্দনা, সংকীর্তনের মধ্যে কাল কাটাও। 
‘তোমাদের সঙ্গে আবার দেখা হবে। তোমরা যখন পুরীতে তীর্থ করতে 
যাবে তখন দেখা হবে আমার সঙ্গে এবং আমি যখন গঙ্গান্নানে আসব 
‘তখন আবার দেখতে পাবে আমাকে ৷” 
অদ্বৈত-গৃহে আবার কান্নার রোল উঠলো। মহাপ্রভু জননী 
শচীদেবী ও অন্যান্য ভক্তদের সান্বন! দিলেন। ঠিক হলো চারজন ভক্ত 
প্রভুর সঙ্গে যাবেন। সেই অনুসারে নিত্যানন্দ প্রভু, দামোদর পণ্ডিত, 
'জগদানন্দ পণ্ডিত আর মুকুন্দ দত্ত চললেন মহাপ্রভুর সঙ্গে। ছত্রভোগের 
পথে ভারা নীলাচলের দিকে এগিয়ে চললেন। 
প্রয়াগঘাট, জলেশ্বর পার হয়ে হাটতে হাটতে তারা এসে পৌছলেন 
'রেমুনায়। এই রেমুনায় প্রসিদ্ধ ক্ষীরচোরা গোপীনাথের মন্দির) 

গোপীনাথকে দেখে মহাপ্রভুর ভাবের উদয় হলে! তিনি প্রেমানন্দে 
নাচলেন ও নাম গান করলেন বিগ্রহের সামনে যেই তিনি প্রণাম 
‘করলেন অমনি গৌপীনাথের মাথার ফুলের চূড়া তার মাথায় খসে 
পড়লো । তাই দেখে গোপীনাথের পুজারীরা অবাক হয়ে গেলেন 
তার| মহাসমাদরে মহাপ্রভূকে বার ভাণ্ড ক্ষীরভোগ এনে দিলেন। নিজে 
এবং সঙ্গীরা পাঁচটি ভাণ্ড রেখে বাঁকিগুলি মহাপ্রভু পৃজারীকেই ফেরত 
দিয়ে দিলেন । 
এই মন্দিরের বিগ্রহ গোপীনাথ ও মাধবেন্দ্রপুরীকে নিয়ে সুন্দর 
কাহিনী আছে। একবার মাধবেন্দ্রপুরী শাস্তিপুর থেকে ফেরার পথে 
রেমুনাতে যেয়ে গোপীনাথ দর্শন করলেন। সন্ধ্যায় দেখলেন পুজারীরা' 
অনেকগুলি মৃৎপাত্রে অমুতের মত সুগন্ধযুক্ত ক্ষীর যাকে অমৃংকেলী বলা 
হোত তাই দিয়ে গোপীনাথকে ভোগ দিচ্ছেন। হঠাৎই মাধবেন্দ্রপুরীর 
মনে হোল তিনি যদি এই ক্ষীরভোগ আম্বাদন করতে পারতেন, তবে 
তিনি তার গোপালের জন্য এরকম ভোগের ব্যবস্থা করে দিতেন । 
যাই হোক পূজারতী শেষে পূজারী ঠাকুরকে শয়নে দিলেন এদিকে 
মাধবেন্দ্ৰপুরী মন্দির থেকে একটু দূরে একট! কুটিরে নাম গান করতে 
করতে ঘুমিয়ে পড়লেন। মধ্য রাত্রে পূজারী স্বপ্ন দেখলেন যে 
গোপীনাথ তাকে বলছেন--আমার পরমভত্ত মাধবেন্দ্রপুরীর আমার 
ক্ষীরভোগ খাওয়ার ইচ্ছা হয়েছে । আমি এক পাত্র ক্ষীর তার জন্যে 
রেখে দিয়েছি। তুমি এই ক্ষীর নিয়ে মাধবেন্দ্রপুরীকে দিয়ে এসো । 
ভীত-কম্পিত ছুরুদুরু বক্ষে সেই মধ্যরাত্রে পূজারী মন্দিরের দরজা 
খুললেন। সারা ঘর সৌরভে আমোদিত। গোপীনাথ যেন জীবন্ত 


হয়ে দাড়িয়ে আছেন। আর তার পিছনেই এক ভাণ্ড অমৃৎকেলী |. 


দেবতার চরণে আছড়ে পড়লেন পূঞ্জারী। তারপর সেই ক্ষীরভা্ড 
তিনি মাথায় করে বাইরে বেরিয়ে পড়লেন। মধ্যরাত্রির নিস্তব্ধতা ভঙ্গ 
করে তার ব্যাকুল কণ্ঠ সর্বত্র আছড়ে পড়লো 


“কোথায় তুমি মীধবেন্দ্রপুরী, তোমার তরে গোপীনাথ ক্ষীর 
করেছেন চুরি ৷” 


লাট) 

রেমুনা থেকে মহাপ্রভু তীর সঙ্গীদের নিয়ে পুরীধামের দিকে চললেন। 
পথে যাঁজপুর পড়লো । যাজপুরের বরাহমন্দির দর্শন করে ভারা কটকে 
গেলেন, বিখ্যাত সাক্ষীগোপাল মন্দির দেখার জন্য। সাক্ষীগোপাল 
জাগ্রত দেবতা নিত্যানন্দ মহাপ্রভু পূর্বেই এই বিগ্রহ দর্শন করেছেন। 
এই মন্দিরের বিগ্রহ গোপাল সম্বন্ধে সুন্দর কাহিনী আছে । 

কটকের কাছেই বিদ্যানগর নামে একটি গ্রাম ছিল। এই গ্রামের 
দু'জন নিষ্ঠাবান ব্ৰাহ্মণ তীর্থ করতে বৃন্দাবন গিয়েছিলেন। একজন 
বয়সে প্রবীণ এবং বংশ মর্ধাদায় শ্রেষ্ঠ । অন্তজন যুবা পুরুষ এবং 
বংশগৌরবে কিছু হীন মর্ধাদাসম্পন্ন। মহানন্দে দু'জন বৃন্দাবনে নানা 
দেব-দেবী দর্শন করে দিন কাটালেন । কিন্তু হঠাৎ প্রবীণ ব্ৰাহ্মণ অসুস্থ 
হয়ে পড়লেন। তখন যুবক প্রাণ দিয়ে, সেই প্রবীণ ব্রাহ্মণের সেবা-যত্ব 
করলেন এবং তাকে সুস্থ করে তুললেন । এতে সেই ব্ৰাহ্মণ সন্তুষ্ট হয়ে 
বললেন যে তিনি এই যুবকের হাতেই তার কন্যাকে দান করবেন। 
ঘুবকটি কিন্তু বললেন যে তা হতে পারে না, কারণ সে নিজে হীন 
বংশজাত এবং প্রবীণ ব্রাহ্মণের অন্যান্য, আত্মীয়-ম্বজনরা এটা মেনে 
নেবেন না। 

বৃদ্ধ ব্ৰাহ্মণ কিন্তু তার সঙ্করে অটুট থাঁকলেন। তিনি যুবকটিকে 
নিয়ে বুন্বাবনের শ্রীগোপাল বিগ্রহের সামনে কন্যাদানের প্রতিজ্ঞা 
করলেন। তারপর তার! দেশে ফিরে গেলেন। দেশে ফেরার পর 
বৃদ্ধ ব্রাহ্মণের প্রতিজ্ঞা শুনে তার আত্মীয়-স্বজন, স্ত্রীপুত্র সবাই খুবই 
ক্রুদ্ধ হলো। তাঁরা সবাই একবাক্যে বললেন, তা অসম্ভব, কিছুতেই তা 
হতে পারে না। 

এর কিছুদিন পরে এঁ ব্ৰাহ্মণ যুবক বৃদ্ধ ব্রাহ্মণের কাছে এসে তার 
গ্রতিজ্ঞার কথা মনে করিয়ে দিলেন। তাঁর কথা শুনে বৃদ্ধের আত্মীয়- 
স্বজন সবাই এলো তাকে মারতে । তখন যুবক নিরুপায় হয়ে গ্রাম- 
বাসীদের সবাইকে ডেকে নিয়ে এলো ৷ বৃদ্ধ ব্ৰাহ্মণ এবার চাপে পড়ে 
বললেন যে, তীর কিছু মনে নেই। তবে যুবকের কথামত যদি 
গ্রীগোপাল স্বয়ং এসে সাক্ষ্য দেন, তবে আর যুবককে কন্য| দিতে 

তাঁর আপত্তি থাকবে না। বুদ্ধ ব্রাহ্মণ ও তার আত্মীয়-্জনরা 
ভেবেছিলেন এই অসম্ভব কথায় যুবক নিরস্ত হয়ে ফিরে যাবে। 

কিন্তু এই যুবক ছিলেন নিষ্ঠাবান, সদাচারী এবং ঈশ্বরের পরম 
ভক্ত। তার মনে কোন সংশয় ছিল ন|। তাই সবার সামনে বৃদ্ধ 
ব্ৰাহ্মণ ও তীর ছেলেদের প্রতিজ্ঞা করিয়ে তিনি সোজা চলে গেলেন 
বুন্দাবনে। বৃন্দাবনে গিয়ে তিনি ঠাকুরের সামনে হত্যা দিয়ে পড়ে 
রইলেন ৷ ভক্তের ডাকে ভগবান সাড়া দিলেন। ভক্তের কথায় তিনি৷ 
সাক্ষ্য দিতে তার সঙ্গে গিয়ে সাক্ষী দিতে রাজি ছলেন। তবে শর্ত 
রইলো! যে এই রূপেই তিনি যুবকের পিছন পিছন বিদ্যানগর যাবেন । 
কিন্তু যুবক যদি কোন সময় পিছন ফিরে তাকে দেখেন, তবে তিনি 
সেখানেই অচল হয়ে দাড়িয়ে পড়বেন, গোপালের এই আশ্বাস বাণীতে 
আনন্দিত চিন্তে যুবক গ্রামের পথে ফিরে চললেন। মনের আনন্দে 
যুবক অগ্রসর হচ্ছেন, আর শুনছেন শ্রীগোপালের চরণের মধুর নৃপুর- 
ধ্বনি। গ্রামের কাছে প্রায় এসে গেছেন, এবারে যুবকের ইচ্ছা 
হলো! একবার শ্রীগোপালকে দর্শন করার। যেই তিনি ফিরে তাকালেন 
অমনি শ্রীগোপাল অচল হয়ে দাড়িয়ে পড়লেন সেখানে । এবারে 
যুবক গিয়ে সব গ্রামবাসীদের ডেকে আনলেন। 

বৃন্বাবনের শ্রীগোপালকে দেখে সবাই যুবক ব্রাহ্মণের প্রতি আকৃষ্ট 
হলেন। বৃদ্ধ ব্রাহ্মণ এবং তার আত্মীয়-স্বজনরাও এবার আর যুবকের 
হাতে কন্যাদান করতে আপত্তি করলেন না। ছুই ব্রাহ্মণ শ্রীগোপালের 


পূজারী নিযুক্ত হলেন। সাক্ষ্য দিতে এসেছিলেন বলে গোপালের নাম. 


হলে! সাক্ষীগোপাল। 

এ ঘটনার অনেকদিন পরে উড়িষ্যার রাজ! পুরুষোত্তম দেব এই 
স্থান জয় করে ভক্তিভরে শ্রীগোপাল বিগ্রহ নিয়ে এলেন কটকে। 
মহাসমারোহে দেবতার প্রতিষ্ঠা করা হলো। সেই থেকে সাক্ষীগোপাল 
. রয়ে গেলেন কটকেই! 

._ সাক্ষীগোপাল দর্শন করে মহাপ্রভু সঙ্গীদের নিয়ে এবার পুরীধামের 
৷ দিকে যাত্রা করলেন।, পথ্রে .মধ্যে একটি জায়গায় নিত্যানন্দ প্রভু 


মহাপ্রভু শীগৌরাঙ্গ ২১ 


মহাপ্রভুর দণ্ডটি ভেঙ্গে জলে ভাসিয়ে দিলেন। সাধারণ সন্যাসীর দণ্ড 
থাকে কিন্তু যিনি মহাপ্রভু, স্বয়ং ভগবান তীর দণ্ডের প্রয়োজন কি। 
মনে হয়, একারণেই নিত্যানন্দ মহাপ্রভুর দণ্ড ভেঙ্গে ফেলেছিলেন। 
যাই হোক্‌ আঠারনালা বলে একটি জায়গায় পৌছে মহাপ্রভু জানলেন যে, 
তার দণ্ডটি ভেঙ্গে গেছে। তিনি রাগ করে তাই সঙ্গীদের ছেড়ে একাই 
চললেন জগন্নাথ দর্শনে। মনে হয় মহাপ্রভু সদলে জগন্নাথ দর্শন না! 
করে, এক! একাই প্রভু জগন্নাথকে দর্শন করতে ইচ্ছা' করেছিলেন ৷ 

মহাপ্রেমাবেশে প্রভু জগন্নাথ মন্দিরের দিকে অগ্রসর হলেন। | 
মন্দিরে প্রবেশ করে, জগন্নাথের বিগ্রহ দর্শন করে তিনি ছুটে গেলেন 
তাকে আলিঙ্গন করতে। কিন্তু প্রেমাবেশে বিহ্বল হয়ে তিনি মন্দির 
চত্বরেই মূৰ্ছিত হয়ে পড়লেন । এই নবীন সন্ন্যাসীর গৌরকান্তি অপরূপ 
রূপ ও প্রেমাবেশ দর্শনে সমবেত ভক্ত ও পুজারীর! বিস্মিত হয়ে গেলেন। 
অন্যান্যদের মধ্যে তখন সেখানে উপস্থিত ছিলেন বাংলার শ্রেষ্ঠ পণ্ডিত 
বাস্থুদেব সার্বভৌম । তিনি মূৰ্ছিত মহাপ্রভুকে তার বাড়িতে নিয়ে 
গেলেন। কিছুক্ষণের মধ্যেই মহাপ্রভুর সঙ্গীরা মন্দিরে এসে পৌছলেন। 
এখানে এসে তারা সব কথা শুনলেন । সার্বভৌমের ভগিনীপতি 
গোপীনাথ আচার্ধের সঙ্গে তাদের দেখা হলো। তখন সবাই মিলে 
সার্বভৌমের গৃহে গমন করলেন ৷ 

অনেকক্ষণ পর মহাপ্রভু চেঙন| ফিরে পেলেন। সঙ্গীদের দেখে 
তার আনন্দ হলো! । সার্বভৌম সবাইকে সেব৷ করিয়ে তাদের থাকার 
জায়গা ঠিক করে দিলেন । এদিকে গোপীনাথ আচার্য বলতে লাগলেন 
যে মহাপ্রভু স্বয়ং ঈশ্বর। ভার এই কথা সার্বভৌম ও তার ছাত্রের 
মেনে নিলেন না। তাঁরা মহাপ্রভূকে বিচার করে নেওয়া ঠিক করলেন। 

একদিন সার্বভৌম মহাপ্রভুকে তার টোলে বসে বেদান্ত ব্যাথ্য। 
শুনতে বললেন। তার কথায় মহাপ্রভু রাজি হলেন। তিনি সাতদিন 
ধরে সার্বভৌমের টোলে তীর বেদান্ত ব্যাখ্যা শুনলেন। একদিন 
সার্ঘভৌম তাকে জিজ্ঞাসা করলেন যে তার ব্যাখ্যা মহা প্রভুর কেমন 
লাগছে ৷ মহাপ্রভু মোজানুজি বলে দিলেন যে “ব্যাসদেবের ৰম্ভা 

সৃত্রগুলি তিনি যেমন স্পষ্ট বুঝতে পারেন, সার্ভৌমের ব্যাখ্যা তেমন 
বুঝতে পারছেন ন| ।” 

এর কয়েকদিন পরে মহাপ্রভুর সঙ্গে সার্বভীমের এক বিচারসভা 
বসলো । সার্বভৌম প্রথমেই শঙ্করের মায়াবাদ সম্বন্ধে প্রশ্ন করলেন। 
মহাপ্রভু সহজ কথায়, অনায়াসে তার জবাব দিলেন। এরপর 
সার্বভৌম গ্রীমদভাগবতের একটি শ্লোক উদ্ধ.তি দিয়ে সেটা ব্যাখ্যা 
করতে বললেন। মহাপ্রভু সার্বভৌমকেই এর ব্যাখ্যা করার অনুরোধ 
জানালেন। তিনি নয় রকমে শ্লোকটির ব্যাখ্যা করলেন এবং বললেন 
যে এর বেশী অর্থ স্বয়ং বৃহস্পতি করতে পারবেন ন| । 

মহাপ্ৰভু সার্বভৌমের অহমিকাবোধ দেখে মনে মনে হাসলেন; কিন্ত 
মুখে কিছু বললেন না । তিনি তখন সার্বভৌমের অর্থগুলি বাদ দিয়ে 
একে একে আরো আঠারো রকমের ব্যাখ্যা করলেন। মহাপ্রভুর 
পাণ্ডিত্যের গভীরতা দেখে সার্বভৌম বিস্ময়ে হতবাক হয়ে গেলেন। 
তিনি আর স্থির থাকতে পারলেন ন| ৷ মহাপ্ৰভুকে সাক্ষাৎ কৃষ্ণ জেনে 
তার প ছুটি জড়িয়ে ধরলেন 

বাস্থুদেব সার্বভৌম মহাপ্রভুর ভক্ত হওয়ার সঙ্গে সঙ্গে নীলাচলের 
পণ্ডিতসমাজ শ্রদ্ধায় ও ভক্তিতে মহাপ্রভুর বন্দনা করলেন। দেখতে 
দেখতে নীলাচলেও নবদ্বাপের মত মহাপ্রভুর ভক্ত সংখ্যা অনেক 
বৃদ্ধি পেল। 

নিত্য-নতুন ভক্ত সমাগমে, সংকীর্তন ও নাম-গানের মধ্যে দিয়ে 
মহাপ্রভুর দিন কেটে যাচ্ছে। স্বয়ং সার্বভৌম তাকে ঈশ্বর বলে মেনে 
নিয়েছেন। নীলাচলের পণ্ডিতসমাজ ও সাধারণ লোক সবাই দলে 
দলে এসে তার পাদ-বন্দন| করছে। কিন্তু কিছুদিনের মধ্যেই এই ভক্ত 
সমাগমে মহাপ্রভু ক্লান্তি অনুভব করলেন। তিনি আবার তীর্থ 
পরিক্রমায় বের হবার জন্য প্রস্তুত হলেন। 

এবার তিনি যেতে চান দক্ষিণ-ভারতে এবং এক! যাওয়াই মনস্থ 

..করলেন। ভক্তের| বাধা দিলেন এমনকি নিত্যানন্দ সঙ্গে যেতে 
»চাইলেন। শেষে ভক্তদের অনুরোধে মহাপ্রভু একজন সঙ্গী নিতে 


# 

বাজি হলেন। ঠিক হলো! কৃষ্ণদাস নামে এক যুবক ব্ৰাহ্মণ তার 
সঙ্গে যাবে । 

নিৰ্দিষ্ট দিনে প্রভু জগন্নাথকে প্রদক্ষিণ করে, তার অজ্ঞামালা নিয়ে 
মহাপ্রভু সমুদ্রতীর ধরে আলালনাথের পথে যাত্রা করলেন। সার্বভৌম 
মহাপ্ৰভুকে রামানন্দ রায়ের সঙ্গে দেখা করতে বললেন ৷ গোদাবরী 
‘তীরে বিদ্যানগরের শাসনকর্তা ছিলেন রামানন্দ রায়। তিনি ছিলেন 
একজন পরম বৈষ্ণব ও রসিক ভক্ত ৷ 

ভক্তদের ছেড়ে মহাপ্রভু দাক্ষিণাত্যের পথে চলেছেন। সঙ্গে 
কৃষ্ণদাস। তীর গৌরবর্ণ জপ ও কৃষ্ণ-প্রেম আতি দেখে বহু লোক 
তার সঙ্গী হয়ে কৃষ্ণপ্রেমে মাতোয়ারা হয়ে নাচতে নাচতে তীর সঙ্গে 
যেতে লাগল। যে পথ দিয়ে তিনি পায়ে হেঁটে গেলেন, এভাবেই 
সে পথের পাশের গ্রামের লোকেদের মধ্যে তিনি হরিভক্তি বিলাতে 
বিলাতে অগ্রসর হলেন। পাপী, তাপী, সাধারণ দীন-দরিদ্র, সমাজের 
অবহেলিত সব মানুষই তাঁর হরিভক্তির প্রদাদ-কণ| পেয়ে নিজেদের 
জীবনকে ধন্য করল। এইভাবে যেতে যেতে মহাপ্রভু কুৰ্ম্মস্থানে যেয়ে 
পৌছলেন। এখানে বিগ্রহের সামনে বহুক্ষণ প্রেমানন্দে নৃত্য করলেন 
অহাপ্ৰভু । 

মহাপ্রভুর মধ্যে দিব্যভাব দর্শন করে কুর্ম্ম-নামে এক বৈদিক ব্রাহ্মণ 
প্রভুকে বহু দেবা-যত্ব করে ভিক্ষা করালেন। বাসদের নামে এক 
ুষ্ঠরোগী ব্রাহ্মণ কুর্্মের বাড়ীতে এলেন মহাপ্রভূকে দেখতে । কিন্তু 
মহাপ্রভু চলে গিয়েছেন শুনে তিনি মাটিতে শুয়ে কাদতে লাগলেন। 
ভক্তের আহবানে মহাপ্রভু সাড়া দিলেন। হঠাৎই মহাপ্রভু আবার 
কুৰ্ম্মের বাড়ীতে ফিরে এলেন এবং গলিত কুণ্ঠরোগগ্ৰস্ত এই ব্ৰাহ্মণকে 
বুকে জড়িয়ে ধরৱলেন ৷ ভগবানের ছোয়ায় ভক্তের সব রোগ দূর হলো । 
মহাপ্রভু কিন্ত তাকে আলিঙ্গন করেই আবার যাত্রা শুরু করলেন। 
তখন তুই ভক্ত ব্ৰাহ্মণ কুৰ্ম্ম ও বাসুদেব দু'জন দু'জনের গল! জড়িয়ে 
খরে-_“হা প্রভু, হা প্রভু” বলে কাদতে লাগলেন ৷ ত 

মহাপ্রভু এগিয়ে চললেন। এরপর তিনি জিয়ঢ় নৃসিংহ ক্ষেত্রে = 

গেলেন। এখানে প্রেমানন্দে বিগ্রহের সামনে দীড়িয়ে স্তুতি বন্দনা! 
করলেন। তারপর হাটতে হাটতে তিনি গোদাবরী নদীর তীরে এসে 
পৌছলেন। - নদী দেখে মহাপ্রভুর আনন্দ হলো! । তিনি ঘাটে স্নান 
করে কিছু দূরে বসে কৃষ্ণনাম গাইতে লাগলেন ৷ এমন সময় বিদ্যানগরের 
শাসনকর্তা রামানন্দ রায় দোলায় চড়ে গোদীবরীতে স্নান করতে 
এলেন। তাঁর কথা আগেই সার্বভৌম প্রভুকে বলেছিলেন। প্রভু 
রামানন্দ রায়কে দেখলেন কিন্তু এগিয়ে গিয়ে আলাপ করলেন না । 
তিনি প্রেমানন্দে কৃষ্ণনাম বন্দনা! করতে লাগলেন। স্নান শেষে রামানন্দ 
এই অপরূপ গৌরকান্তি নবীন সন্ন্যাসীকে দেখে ভক্তিতে গদগদ হয়ে তার, 
কাছে গিয়ে প্রণাম করলেন তাকে । মহাপ্রভুও মহানন্দে তাকে 
আলিঙ্গনে আবদ্ধ করলেন। দু'জনের দেহে ও মনে মহাভাবের তরঙ্গ 
খেলে গেল । 
কিছুক্ষণ পরে ভাবতন্ময়ত| কাটিয়ে তারা উঠে বদলেন। মহাপ্রভু 
বললেন যে তিনি বাস্থুদেব সার্বভৌমের কাছে তার কথা শুনেছেন) 
রামানন্দ রায় মহাপণ্ডিত ও কৃষ্ণভক্ত। মহাপ্রতুক্তে দর্শন করে তার মধ্যে 
দিব্যভাব দেখে তিনি মোহিত হয়ে গেলেন। নিজের দীনতা প্রকাশ 
. করে তিনি বলতে লাগলেন-__“আমি রাজকর্মচারী, বিষয়ী, অধম ও 
শূদ্ৰ আর তুমি স্বয়ং ভগবান এসেছ আমায় উদ্ধার করতে । তুমি দয়াময় 
পতিতপাবন, আমাকে দয়া কর, আমাকে উদ্ধার কর।” 
“কাহা তুমি সাক্ষাৎ ঈশ্বর নারায়ণ। 
কীহা মুঞি রাজসেবী বিষয়ী শূদ্ৰাধম ৷ 
আম নিস্তারিতে তোমার ইহা আগমন ৷ 
পরম দয়ালু তুমি পতিত পাবন।” 
এই পময় এক ব্ৰাহ্মণ এসে প্রভুকে তার গৃহে নিমন্ত্রণ জানালেন। 
প্রভু তার গৃহে যেতে সম্মত হলেন। ঠিক হলো সন্ধ্যাকালে রামানন্দ 
রায় সেই ব্রাহ্মণের গৃহে মহাপ্রভুর সঙ্গে মিলিত হবেন। সন্ধ্যাবেল। 
রামানন্দ, মহাপ্রভু যে গৃহে আতিথ্য নিয়েছেন সেখানে গেলেন। প্রভু, 
রামানন্দের সঙ্গে কৃষ্ণপ্ৰেম ও সাধনতত্ব নিয়ে অনেকক্ষণ আলোচনা, 

করলেন। তাদের আলোচন! শুরু হলো! সাধ্য-সাধন বিষয় নিয়ে অর্থাৎ 
আলোচনার বিষয়বস্তু হলে| সাধনাই বা কেমন আর সাধনার ধনই বা, 
কেমন--তাই নিয়ে। 
এসব গূঢ় তত্ব মহাপ্রভু কিন্তু রামানন্দের মুখ থেকেই শুনতে 
চাইলেন। রামানন্দও ধীরে ধীরে সাধ্য-সাধন বিষয়ে নানাকথা 
বললেন। 
রামানন্দের সহজ সরল ব্যাখ্যায় মহাপ্রভু খুবই আনন্দিত হলেন ৷. 
এরপর তিনি প্রেমের চরম পরিণতি অর্থাৎ প্রেমিকা ও প্রেমাস্পদের- 
একাত্মভাবের কথা বললেন। রামানন্দের কৃষ্ণ-প্রেমের গাঢ়তা ও" 
গভীরতা দেখে মহাপ্রভু খুবই খুশী হলেন ৷ 
প্রতিদিন সন্ধ্যাবেলা মহাপ্রভু রামানন্দের সঙ্গে এভাবেই কৃষ্ণ-কথা; 
কৃষ্ণ-প্রেমের আলোচনায় দিন কাটাতে লাগলেন। এই আলোচনার 
মধ্যেই রামানন্দ মহাপ্রভুর মধ্যে শ্রীকৃষ্ণের প্রকাশ দেখতে পেলেন।- 
আনন্দে অধীর হয়ে তিনি মৃদ্ছিত হয়ে পড়লেন। 
“দেখি রামানন্দ হৈলা আনন্দে মূছিতে। 
ধরিতে না পারে দেহ পড়িল! ভূমিতে ৷” 
এভাবেই দেখতে দেখতে দশদিন কেটে গেল। মহাপ্রভু এবার 
রামানন্দের কাছ থেকে বিদায় নিতে চাইলেন। দুঃখে বেদনায় রামানন্দ" 
কাতর হয়ে পড়লে মহাপ্রভু তাকে এই বলে সাস্তনা দিলেন_-তুমি 
রাজকর্ম ছেড়ে নীলাচলে চলে যাও। আমি তীর্থ ভ্রমণ শেষে নীলাচলে, 
ফিরে আসবো । এবং সেখানে কৃষ্ণ-বন্দনা ও কৃষ্ণ-কথায় আমর!" 
কাল কাটাব ৷” 
“আর দিন রায় পাশে বিদায় মাগিল| ৷ 
বিদায়ের কালে তারে এই আজ্ঞা দিলা ॥ 
বিষয় ছাড়িয়া তুমি যাহ নীলাচলে। 
আমি তীর্থ করি তাহা আসিব অল্পকালে ॥ 
দুইজনে নীলাচলে রহিব একলজে । 
নুখে গোঙাইব কাল কৃষ্ণ-কথা রঙ্গে ॥ 

এত বলি রাগাননে করি আলিঙ্গন । 


তারে ঘরে পাঠাইয়া করিল! শয়ন ॥% 
বিদ্যানগর থেকে মহাপ্রভু আরে! দক্ষিণ দিকে এগিয়ে গেলেন। 
যাত্রাপথে সমস্ত মানুষের কাছে কৃষ্ণ-প্রেম বিলাতে বিলাতে অগ্রসর 
"হলেন ৷ যাত্রাপথে বহুলোক মহাপ্রভুর সঙ্গী হলেন এবং তার সঙ্গে 
পদযাত্রা করলেন। এইভাবে নান! তীর্থ ভ্ৰমণ করে মহাপ্রভু রামেশ্বর 
'সেতুবন্ধে গিয়ে পৌছালেন। সেখানে ধর্মতীর্থে জান করে রামেশ্বর 
দৰ্শন করলেন তিনি ৷ ৃ 
রামেশ্বর থেকে তিনি ঠিক করলেন যে, অন্যপথ ধরে ফিরে আসবেন। 
'সেইমত অন্যপথ দিয়ে ফেরার সময়ও অনেক তীর্থ দৰ্শন হলো এবং অনেক 
লোকও তার ভক্ত হলেন। পথে অনেক ঘটনাও ঘটলো। 


সংকাৰ্ডন ও কুষ্-বনদনায় ভার দিন কাটতে লাগলো, এভাবেই দেখতে 
দেখতে চার মাস কেটে গেল। 


ভাসেন। তীর পাঠ সঠিক নয়, উচ্চারণ ভুল অথচ কেন তিনি চোখের 
জলে ভাসেন এটা জানার খুব ইচ্ছা হলো মহাপ্রভুর । মহাপ্রভু তাকে প্রশ্ন 
করে বুঝতে পারলেন যে তিনি গীতার অর্থ কিছুই বোঝেন না। তবে 
বতক্ষণ গীতাপাঠ করেন ততক্ষণ তিনি যেন তার চোখের সামনে শ্রীকৃষ্ণ 
ও অজুনির মৃতি দেখতে পান, এব এ কারণেই তিনি চোখের জলে 
ভাসেন। মহাপ্রভু বুঝলেন ইনি পরমভক্ত। তারই গীতা পাঠ সার্থক। 

তিনি সবাইকে একথা বললেন এবং শুদ্ধ ভাবে গীতা পাঠের নিয়ম এই: 
ব্ৰাহ্মণকে বলে দ্রিলেন। 

এবার তিনি আবার যাত্রা করলেন। পথে পরমানন্দপুরী গোস্বামীর- 
সঙ্গে তীর দেখা হলো ৷ আরো! অগ্রসর হওয়ার পর এক জায়গায় ভট্টমারি, 
নামে এক সম্প্রদায়ের সঙ্গে তীর দেখা হলো । এরা দুষ্ট প্রকৃতির । 
নারীর প্রলোভন দেখিয়ে তারা মহাপ্রভুর সঙ্গী কৃষ্ণদাসকে ভুলিয়ে নিয়ে; 
গেল। মহাপ্ৰভু কৃষ্ণদাসের প্রতি খুবই ক্রুদ্ধ হলেন ৷ কিন্তু নিজে গিয়ে 
কৃষ্ণদাসকে উদ্ধার করে আনলেন। ভট্টমারিরা মহাপ্রভুকে প্রথমে বুঝতে 
পারেনি। কিন্তু যখন তার! তার প্রকৃত পরিচয় পেল তখন তারা’ 
নিজেরাই তীর পথ থেকে সরে দাড়াল। 

এরপর মহাপ্রভু পাণ্ডবপুর বলে একটি জায়গায় গিয়ে পৌছালেন।' 
এখানে মাধবেন্দ্রপুরীর শিষ্য শ্রীরঙ্গপুরীর সঙ্গে তার দেখা হলো। এর" 
কাছেই তিনি তার বড় ভাই বিশ্বরূপের খবর পেলেন । বিশ্বরূপ সন্ন্যাসী" 
হয়ে শঙ্করারণ্য নাম নিয়েছিলেন । তবে তিনি আর বেঁচে নেই তার দেহ- 
ভোগ শেষ হয়েছে । বিশ্বরূপের খবর পেয়ে তিনি শাস্তিলাভ করলেন । 

দেখতে দেখতে তীর দক্ষিণদেশ ভ্রমণ প্রায় শেষ হয়ে এলো ৷ এই; 
যাত্রায় তিনি '্রহ্গনংহিতা” ও ‘কৃষ্ণকৰ্ণামৃত এই দুখানি পুথি সংগ্রহ 
করলেন। আবার বিদ্ভানগরে ফিরে এলেন। এখানে সাতদিন বিশ্রাম. 
নিলেন। কৃষ্ণ সংকীর্তন, কৃষ্ণ-বন্বনায়, ভক্ত সমাগমে এই সাতদিন. 
দেখতে দেখতে কেটে গেল। এখান থেকে তিনি পুরীর পথে ফিরে 
চললেন। এবারে রামানন্দও তার পিছনে পিছনে যাত্রা শুরু করেছেন! 

পুরীধামে ফিরে এলেন মহাপ্রভু । নিত্যানন্দ, সার্বভৌম, গোপীনাথ: 
ও অন্যান্য ভক্তদের একে একে আলিঙ্গনে আবদ্ধ করলেন মহাপ্রভু । 
ভক্তেরা চোখের জলে ভেসে পাদ-পদ্ম বন্দনা করে এই মহামিলনকে সার্থক 
করে তুললেন । কীৰ্ত্তনে, কৃষ্ণ-বন্দনায় পুরীধাম আবার মুখরিত হয়ে৷ 
উঠলো । সারা নীলাচল কৃষ্ণপ্ৰেমের বন্যার ভেসে গেল। 

মহাপ্রভু যখন দক্ষিণ দেশে তীৰ্থ ভ্রমণে কাল কাটাচ্ছিলেন তখন 
সার্বভৌম নীলাচলের রাজ! প্রতীপরুদ্রকে মহাপ্রভুর নানা অলৌকিক. 

বম্হত্বের কথা। শোনান। বাজ৷ প্রতাপরুদ্র তাতে মহাপ্রভুর প্রতি খুবই 
আকৃষ্ট হন এবং তার সঙ্গে মিলিত হওয়ার জন্য ব্যাকুল হয়ে ওঠেন ৷ 
একদিন মহাপ্রভুর বিশ্রাম সময়ে সার্বভৌম মহারাজ প্রতাপরুভ্রের 
_নান। গুণের কথ উল্লেখ করে বললেন যে মহারাজ মহাপ্রভুর পরম ভক্ত 
এবং তীর সঙ্গে মিলিত হতে চাঁন তিনি। মহাপ্রভু মহারাজের 
ভক্তির কথ! শুনে মনে মনে খুবই প্রদন্ন হন। কিন্তু বিষয়ীর সঙ্গে 
জন্্যাসীর মিলনে তিনি রাজী হন না। সার্বভৌম এতে মনে দুখ পান 
এবং মহারাজ খুবই ব্যাকুল হয়ে ভেঙ্গে পড়েন। রামানন্দ রায়কে দুঃখ 
-করে বলেন? 
“আমি ছার যোগ্য নহি তার দরশনে ৷ 
তারে যেই সেবে তার সফল জীবনে ॥ 
পরম কৃপালু তেঁহে| ব্রজেন্দ্র নন্দন । 
কোন জন্মে মোরে অবশ্য দিবেন দৰ্শন |” 
‘কিছুদিন পরে নবদ্বীপ থেকে অদ্বৈত, হরিদাস ইত্যাদি ভক্তের! 
নীলাচলে এসে উপস্থিত হন ৷ রামানন্দ রায়ও রাজকার্ধ পরিত্যাগ করে 
মহাপ্রভুর সঙ্গে মিলিত হওয়ার জন্যে পুরীধামে এসে উপস্থিত হলেন। 
সবার সঙ্গ লাভ করে মহাপ্রভুর মন ভাব-বিহ্বলতায় উদ্বেল হয়ে 
"ওঠে। কিছুদিন পরেই রথযাত্রা উৎসব শুরু হয়। এই সময়ে 
শরীগ্রীজগন্নাথ সাত দিনের জন্য গুণ্ডিচ| মন্দিরে যান। এবারে মহাপ্রভু 
নিজেই তার ভক্তদের নিয়ে গুণ্ডিচ| মন্দির ধুয়ে মুছে পরিষ্কার করা মনস্থ 
করলেন। তারা সবাই মন্দিরটি এমন ভাবে পরিষ্ষার-পরিচ্ছন্ন করে 
তুললেন যেন মনে হলো এই মন্দিরে স্বয়ং ভগবানের আবির্ভাব ঘটেছে। 
এদিকে মহাপ্রভুর সঙ্গে মিলিত না হওয়ার দুঃখে রাজ প্রতাপরুত্র 
একেবারেই ভেঙ্গে পড়লেন। 
“তীর প্রতিজ্ঞা না করিব রাজ দরশন। 
মোর প্রতিজ্ঞা তাহ! বিনা ছাড়িব জীবন ॥ 
যদি সেই মহাপ্রভুর না পাই কৃপাধন। 
কিবা রাজ্য কিব| দেহ লব অকারণ ৷৷” 


| < 

বাজার মনের এই ভাব দেখে সার্বভৌম খুবই চিন্তিত হলেন। তারপর 
রাজাকে তিনি একটি উপায়ের কথা বললেন। রাজা এই যুক্তি মেনে 
নিলেন । 

রথযাত্রার নিৰ্দিষ্ট দিনে জগন্নাথ, বলরাম ও সুভদ্রা রথে আরোহণ 
করে চলেছেন। মহাপ্রভু নিজ ভক্তদের নিয়ে কীর্তন করতে করতে 
রথের সঙ্গেই যাত্রা করলেন। প্রেমাবশে প্রভুর দেহে নানা বিকার দেখা 
দিল। সমবেত ভক্তমণ্ডলী এই দিব্য ভাব দর্শন করে চোখের জলে 
বুক ভাসালেন ৷ 

বলগণ্ডিতে উদ্যানের ভিতর মহাপ্রভু ভাবাবিষ্ট হয়ে পড়লেন। 
বৈষ্ণব-ভক্তেরা সবাই প্রভুর পাদ-বন্দনা করতে লাগলেন। দার্বভৌমের 
যুক্তি মত রাজা! প্রতাপরুদ্রও বৈষ্ণব ভক্তের বেশে মহাপ্রভুর চরণ 
বন্দন! করলেন। প্রভুও তাকে প্রেমভরে আলিঙ্গন করলেন। ভগবানের 
কাছে ভক্ত ধর! দিলেন তাই ভগবানও তাকে সাদরে গ্রহণ করলেন। 
আসলে মহাপ্রভু রাজবেশে রাজা প্রতাপরুত্রকে গ্রহণ করতে সম্মত 
হননি কিন্তু তিনি যখন রাজবেশ পরিত্যাগ করে দীন বৈষ্ণবের বেশ 
খারণ করলেন, তখন মহাপ্রভু তাকে সহজেই কোল দিলেন। ওখানে 
জ্ীঞ্ৰীজগন্নাথের ভোগ দেওয়া হলো । ভোগশেষে জগন্নাথের রথ অচল 
হয়ে দাড়িয়ে পড়লো। ভক্তের| ভয়ে, ‘অমঙ্গল’ আশঙ্কায় কেঁদে 
ফেললো । চারিদিকে হৈ-চৈ ৷ অবশেষে ভক্তদের অনুরোধে মহাপ্রভু নিজ 
মাথায় রথ ঠেললেন । অমনি রথের চাকা ঘড়ঘড়িয়ে চলতে লাগলো । 

রথযাত্রার উৎসব শেষে নবৰীপের ভক্তরা মহাপ্রভুর কাছে বিদায় 
নিলেন। মহাপ্রভু শ্রীবাসের হাত দিয়ে জননীর জন্য মহাগ্রসাদ ও 
বন্ত্রাদি পাঠিয়ে দিলেন। এরপর একদিন সার্ভৌমের গৃহে মহাপ্রভুর 
সেবার আয়োজন হলো । সার্বভৌমের স্ত্রী মহানন্দে মহাপ্রভুর জন্য 
নানারকম অনন-ব্যঞ্জন প্রস্তুত করে প্রভুর জন্যে ভোগ নাজালেন। তিনি 
“খেতে বসেছেন। এমন সময় সার্বভৌমের জামাতা অমোঘ সেখানে 
এসে উপস্থিত হলো। মহাপ্রতুকে দেওয়া অনব্যঞজনের ভূপ দেখে 


স্বভাব নিন্দুক অমোঘ বলে উঠলো_ 


৩০ মহাপ্রভু শীগৌরাঙ্গ 


“এই অন্নে তৃপ্ত হয় দশ-বার জন । 
একেলা সন্ন্যাসী করে এতেক ভোজন ৷৷” 
অর্থাৎ যে খাবার দশ-বার জন লোকের আহার তা একজন সন্ন্যাসী 
ভোজন করে। অমোধের মুখে এই কথা শুনে সার্বভৌম ক্রুদ্ধ হয়ে 
তাকে লাঠি নিয়ে ভাড়া করলেন। অমোঘ তখনকার মত পালিয়ে 
গেল। কিন্তু সেই রাত্রেই অমোঘের কলেরা হল। মহাপ্রভু 
গোপীনাথ আচার্ষের কাছে শুনলেন যে অমোঘের অপরাধে সার্বভৌম 
এবং তীর স্ত্রী উপবাস করে আছেন এবং অমোঘের কলেরা হয়েছে। 
মহাপ্রভু স্থির থাকতে পারলেন না। তিনি সার্বভৌমের গৃহে উপস্থিত 
হলেন এবং অমোঘের বুকে হতে দিয়ে বললেন-_‘অমোঘ ওঠ, কৃষ্ণনাম 
নাও, কৃষ্ণ তোমায় কৃপা করবেন” অমোঘ তার হাতের স্পর্শ পেয়ে 
'আরোগ্যলাভ করে কৃষ্ণনামে মাতোয়ারা হল। তিনি তখন সার্বভৌমকে 
বললেন, অমোঘ ছেলেমান্ুষ ওর জন্তে তিনি দুঃখিত হননি, সার্বভৌম, 
যেন ওকে ক্ষমা করেন। ভক্তজনের প্রতি মহাপ্রভুর করুণা দর্শনে 
সবাই অভিভূত হলেন। 
অনেকদিন হলো নীলাচলে রয়েছেন। 
ভীর্থ-দর্শনে বের হওয়ার স্বল্প করলেন। তার ইচ্ছা হলো বৃন্দাবন 
যাওয়ার। বিজয়াদশমীর দিন প্রভু রামানন্দ, গদাধর ও আরো৷ কয়েকজন 
ভক্তকে নিয়ে বৃন্দাবনের পথে যাত্রা করলেন। এবার তার ইচ্ছা হলো 
তিনি গৌড় হয়ে যাবেন। যাতে জননী শচীদেবীর সঙ্গে সাক্ষাৎ হয় 
এবং গঙ্গাস্নান করা যায়। শাস্তিপুরে অদ্বৈত প্রভুর গৃহে জননী 
শচীদেবীর সঙ্গে মহাপ্রভুর সাক্ষাৎ হলো। দীৰ্ঘদিন আদর্শনের পর 


জননী পুত্ৰ মুখ দর্শন করে অপার আনন্দ পেলেন। দু'জনেই আনন্দ 
সাগরে ভাসতে লাগলেন । এখানে সপ্তগ্ৰামের জমি 


স্থতরাং মহাপ্রভু আবার 


দার পুত্র রঘুনাথ 
এসে তার পাদ-বন্দন৷ করলেন। রঘুনাথ যাতে গৃহত্যাগ না করতে 
পারেন, তার জন্য এগারো জন প্রহরী সবসময় তাকে পাহারা দিয়ে 


রাখতো। মহাপ্রভু তাকে আরো কিছুকাল অনাসক্ত 


ভাবে সংসারের 
মধ্যে থেকে কৃষ্ণ-ভজন| করার উপদেশ দিলেন। 


রধুনাথের মনে সান্তবন! 


মহাপ্রভু শ্রাগৌরাঙ ৩১ 


দিয়ে তিনি জননী ও অন্যান্য ভক্তদের থেকে বিদায় নিয়ে আবার 
নীলাচলে ফিরে যাওয়াই মনস্থ করলেন। ঠিক হলো বর্ষার চারমাস 
নীলাচলে কাটিয়ে তিনি বৃন্দাবন যাত্রা করবেন। 

শরৎকালে বলভদ্ৰ ভট্টাচাৰ্য ও আরো কয়েকজন ভক্তকে সঙ্গে নিয়ে 
তিনি বৃন্দাবনের পথে রওনা! দিলেন। বহুল প্রচলিত পথ ছেড়ে দিয়ে 
সঙ্গীদের সঙ্গে বনপথে যাওয়াই তিনি মনস্থ করলেন। পথের মধ্যে 
হিংস্র পশুরাও তার আগমনে তাদের হিংস্র স্বভাব পরিত্যাগ করে 
অনেক ক্ষেত্রে তার অনুগমন করলো। এই দৃশ্য দেখে মহাপ্রভুর সঙ্গীরা 
অবাক হয়ে গেলেন। এমনি করে পথ চলতে চলতে একসময় তার! 
কাশীধামে এসে উপস্থিত হলেন। 

এখানে অনেক পুরনো! ভক্তের সঙ্গে দেখা হলো। মণিকর্ণিকার 
ঘাটে স্নান করছেন এমন সময় তপন মিশ্র এসে তার পাদ-বন্দনা। 
করলেন। কতদিন পড়ে উভয়ের দেখা হলো৷। উভয়েই বেশ আনন্দিত 
হলেন। স্নান শেষে মহাপ্রভু ও সঙ্গীরা বিশ্বেশ্বর ও বিন্দুমাধব দর্শন 
করলেন। এরপর সবাই মিলে তপন মিশ্রের বাড়ী গেলেন। খবর 
পেয়ে মহাপ্রভুর অন্যতম ভক্ত চন্দ্রশেখর এসে উপস্থিত হলেন। উভয়েই 
প্রভুর সেবায় রত হলেন। আস্তে আস্তে খবর ছড়িয়ে পড়লো। ভক্ত 
সমাগমে তপন মিশ্রের গৃহ পূর্ণ হয়ে উঠলো । কৃষ্ণ-বন্দনা, সংকীর্তনে 
মুখরিত হয়ে উঠলো বিশ্বনাথ ক্ষেত্র। 

এই সময় প্রকাশানন্দ সরম্বতী নামে এক মায়াবাদী সন্ন্যাসী সশিষ্য 
কাশীধামে বসবাস করতেন। তাঁর! ছিলেন প্রেমভক্তি উপাসনার 
বিরোধী। ভক্তদের মুখে সহাপ্ৰভুর কৃষ্ণ-ভক্তি, ভাবোগ্মাদনার কথা শুনে 
তিনি অবাক হলেন! এক মহারা্ীয় ভক্তের কাছে এই ভক্তিবাদের 
তিনি খুব নিন্দা করলেন। পরে অবশ্য তিনি তার ভুল বুঝতে পারেন 
এবং চৈতন্যের প্রেম-ধর্ম গ্রহণ করেন। 

মহাপ্রভু কাশী থেকে প্রয়াগ হয়ে মথুরায় গেলেন। এখান থেকে 
গেলেন বৃন্দাবনে। যমুনার চব্বিশ ঘাটে স্নান শেষ করে, সঙ্গীদের 
নিয়ে ছাদশ বন পরিক্রমা করলেন। তীর আগমনে বৃন্দাবনের সর্বত্র 


ম্‌.গ.--৩ 


৩২ মহাপ্ৰভু গৌরাঙ্গ 
ভাবোল্লাস দেখা দিল। গাছে গাছে নতুন পাতা, ফুলের সুবাসে 
চারদিক আমোদিত হয়ে উঠলো। স্বয়ং কৃষ্ণ যেন ধুতরা থেকে 
বৃন্দাবনে ফিরে এসেছেন। ধেনু বস সব মহাপ্রভুর গা চাটতে চাটতে 
ভার সঙ্গে চললো। ৷ প্রভু নিজে কখনও হরিণের গল| জড়িয়ে ধরলেন, 
কখনও তরুলতাকে আলিঙ্গন দিলেন। প্রভুর এই দিব্যভাব দর্শনে 
ভার ভক্তরাও ব্যাকুল হয়ে কেঁদে ভাসালেন। 

শুকশারীর মুখে রাধাকৃষ্ণের গুণগান শুনে মহাপ্রভুর মধ্যে ভাব 
তন্ময়তা দেখা দিল। তিনি নিজেই কৃষ্ণ-বন্দনা শুরু করে দিলেন। 
ভক্তরাও তার সঙ্গে স্থুর মিলিয়ে কৃষ্ণ-বন্দনায় মাতোয়ারা হয়ে উঠলেন। 
বৃন্দাবন জুড়ে প্রেমসিন্ধু যেন উথলে উঠলো । 

বৃন্দাবন থেকে মহাপ্রভু ফিরে এলেন মথুরায়। কিছুদিন এখানে 
কাটিয়ে সঙ্গীদের নিয়ে তিনি প্রয়াগের পথে রওনা হলেন! পথিমধ্যে 
প্রেমাবেশে তিনি অজ্ঞান হয়ে যান। সেই পথ দিয়ে এক পাঠান সর্দার 
সৈন্যদের নিয়ে যাচ্ছিলেন। তখনকার দিনে পথের সর্বত্রই ডাকাতদের 
খুব অত্যাচার হতো। মহাপ্রভুর সুন্দর চেহারা দেখে পাঠান সর্দার 
ভাবলেন যে, সঙ্গীরা তাকে অজ্ঞান করে তার সবকিছু কেড়ে নিয়েছে। 
সতরাং মহাপ্রভুর সঙ্গীদের ডাকাত ভেবে পাঠান সর্দারের সৈন্যরা তাদের 
বেঁধে ফেললো । সবাই নিরুপায় হয়ে প্রভুর মুছণভঙ্গের জন্য অপেক্ষা 
করতে লাগলেন। মহাপ্রভুর চৈতন্য ফিরে এলে তিনি পাঠান সর্দারকে 
সবকিছু খুলে বললেন। তার সঙ্গে সর্দারের অনেক আলাপ- 
আলোচনা হল। তার কথায় সর্দার ও তার সঙ্গীরা সবাই অভিভূত 
হলেন এবং তারা! সবাই কৃষ্ণভক্ত হয়ে গেলেন। সঙ্গীদের সঙ্গে নিয়ে 
সহাপ্রভু এগিয়ে চললেন। তারপর সবাই ত্ৰিবেণীতে এসে পৌছালেন। 

মহাপ্রভু যখন শাস্তিপুরে যান সেই সময় তিনি গড়ের কাছে 
রামকেলি গ্রামে গিয়েছিলেন। এখানে তার সঙ্গে রূপ ও সনাতনের 
সাক্ষাৎ ঘটে। এ'রা দু'জনেই ছিলেন বাদশাহ হুসেন শাহের প্রধান 
কর্মচারী। এদের উপাধি ছিল সাকরমল্লিক ও দবীরখাস। 

মহাপ্রভুর বৃন্দাবন যাত্রার সংবাদ পেয়ে দু'জনেই সংসার ত্যাগ করে 


মহাপ্রভু শ্রীগৌরাঙগ ৩৩ 


মহাপ্রভুর সঙ্গে মিলিত হওয়ার জন্যে ব্যাকুল হলেন। একসঙ্গে উভয়েই 
যদি রাজকার্য পরিত্যাগ করেন তাহলে নবাবের সন্দেহ হবে. ভেবে প্রথমে 
রূপ যাওয়াই মনস্থ করলেন। 

শুভদিন দেখে রূপ ও তার ছোট ভাই অনুপম সংসার ত্যাগ করে 
ব্বন্দাবনের পথে রওনা হলেন। সংসার ত্যাগের আগে তারা তাদের 
সঞ্চিত টাকাকডি ব্ৰাহ্মণ, বৈষ্ণব ও কুটুম্বদের মধ্যে ভাগ করে দিলেন। 

এদিকে সনাতন প্রচার করে দিলেন যে তিনি অসুস্থ । এই উপলক্ষে 
তিনি রাজকার্য থেকে ছুটি নিয়ে ঘরে বসে পণ্ডিতদের সঙ্গে শান্তর 
আলোচনায় দিন কাটাতে লাগলেন। তীর মন পড়ে রইলো মহাপ্রভুর 
কাছে। গুপ্তচর মারফত হুসেন শাহ সব খবর জানতে পারলেন। 
তিনি সনাতনকে কারাগারে পাঠালেন। এই সময় উড়িষ্যায় গণ্ডগোল 
হওয়ায় বাদশাকে উড়িষ্যায় যেতে হলো । 

রূপ ও অনুপম পদব্ৰজে চলেছেন বুন্দাবনে। বিলাস ও বৈভবের 
মধ্যে দিন কাটালেও মহাপ্রভুর টানে রিক্ত হস্তে চলেছেন তারা । মুখে 
কৃষ্ণ-নাম, অন্তরে শুধু একটাই ইচ্ছা গুণ গুণ সুরে বাজছে, কবে প্রভুর 
সঙ্গে মিলন হবে। একসময়: যাত্রা শেষ হয়। প্রয়াগে পৌছে তার 
মহাপ্রভুর দেখা পেলেন। মহাপ্রভু সাদরে তাদের আলিঙ্গন দান 
করলেন। 

মহাপ্রভু একান্তে রূপকে ভক্তি-রসতত্ব সম্বন্ধে অনেক কথা বললেন। 
তারপর তাকে বৃন্দাবন যেতে আজ্ঞা দিলেন। নির্দেশ দিলেন যে, তিনি 
যেন বৃন্দাবন গিয়ে এইসব রসতব নিয়ে 'রসামৃতসিদ্ধু' রচনা! করেন। 
মহাপ্রভুর সঙ্গে মহানন্দে দশদিন কাটিয়ে রূপ গোস্বামী বৃন্দাবনের 
পথে যাত্রা করলেন। 

রূপকে বৃন্দাবনে পাঠিয়ে মহাপ্রভু আবার কাশীতে ফিরে গেলেন। 
এদিকে গৌড়ের কারাগারে মুক্তির জন্য ছট্‌ফট্‌ করছেন সনাতন। 
তিনি বুঝতে পারলেন, হুসেন শাহের অবর্তমানে তিনি যদি পালাতে 
পারেন তবেই তার যাওয়া সম্ভব হবে। নবাব ফিরে এলে আর তিনি 
মুক্তি পাবেন না। নানাভাবে তিনি কারারক্ষককে বশ করার চেষ্ট! 


৩৪ মহাপ্রভু শ্রীগৌরাঙ্গ 


করতে লাগলেন। শেষ পৰ্যন্ত কারারক্ষককে সাত হাজার মুদ্রা দিয়ে 
বশ করে তিনি পালাতে সক্ষম হলেন। ভৃত্য ঈশানও প্রভুর সঙ্গে 
গেল । 


গোপনে গঙ্গা পার হয়ে তারা নীলাচলের পথ ধরলেন। পথের এক 
জায়গায় সনাতন জানতে পারলেন যে ভৃত্য ঈশীনের কাছে সাজত 
্ব্ণযুদ্রা আছে। এতে তিনি খুবই বিরক্ত হলেন। সেই সাতটি 
স্বৰ্ণমুদ্ৰী তিনি এক ঘাটোয়ালকে দিয়ে দিলেন এবং ঈশানকে বিদায় 
দিয়ে একাকী অগ্রসর হুলেন। হাটতে হাটতে তি 
পৌছলেন। 

হাজিপুরের শাসনকৰ্তা ছিলেন সনাতনের ভগ্নীপতি। 
শুনে খুব সাবধানে সনাতনকে গঙ্গা পার করিয়ে দিলেন। 

একা একা পদব্ৰজে সনাতন ছুটে চললেন | পথের অজস্ৰ ছুঃখকষ্ট 
সহা করে অবশেষে তিনি কাশীতে এসে পৌছলেন। মহাপ্রভুর কাছে 
ভার আগমন সংবাদ পৌছাল। তার জান ও ক্ষৌরকর্মের ব্যবস্থা 
হল। তপন মিশ্র তার জন্যে নতুন বস্ত্র নিয়ে এলেন। এই বস্ত্র দিয়ে! 
সনাতন কৌপীন ও বহির্বাস তৈরী. করলেন। তারপর মহাপ্রভুর 


সঙ্গে তার সাক্ষাৎ ঘটলো । প্রভু তাকে সাদরে বরণ করে তাকে 
_ আলিঙ্গন দান করলেন ৷ একদিন গার ঘাটে গিয়ে সনাতন তার] 


শেষ সম্বল ভোট কম্বলটি এক ভিখারীকে দিয়ে এলেন ৷ এটি হাজিপুরে 
তার ভগ্নিপতি তাকে দিয়েছিলেন। এতদিন পরে সবকিছু থেকে যুক্ত 
হয়ে সনাতন অন্তরে অপার আনন্দ অনুভব করলেন। সনাতনের এই 
দৈন্য ও ভোগবিতৃষণ দেখে মহাপ্রভু খুবই খুশী হলেন। 
সনাতনের সঙ্গে মহাপ্রভুর নানাবিষয়ে আলাপ-আলোচনা হল। 
প্রভু মহানন্দে জীব, রাধাকৃষ্ণ প্রেম, ভক্তি, অনুরাগ ইত্যাদি সম্বন্ধে 
নানা কথ! সনাতনকে বললেন। দীর্ঘ ছু'মাস ধরে প্রেম, ভাব, শৃঙ্গার 
রস, রাধা-কৃষ্ণ-নিত্য-লীলা ইত্যাদি বিভিন্ন বৈষ্ণব তত্ব সম্বন্ধে মহাপ্রভু 
সনাতনকে শিক্ষা দিলেন। 


এদিকে সন্যাসী প্রকাশানন্দ সর্বত্র মহাপ্রভুর নিন্দা করে বেড়ান 


নি হাজিপুরে এসে 


তিনি সক 


হাসি, 

দেখে চন্দ্রশেখর ও তপন মিশ্রের মনে খুবই দুঃখ হল। তারা ভাবতে 
লাগলেন, এর একটা! ব্যবস্থা হওয়া দরকার । এক মহারাষ্ীয় ত্রান্মণ- 
ভক্ত একদিন সব সন্ন্যাসীকে নিমন্ত্রণ জানালেন। মহাপ্রভুও সেখানে 
যাবেন বলে তাকে কথা দিলেন। নির্দিষ্ট দিনে মহাপ্রভু ব্রাহ্মণের গৃহে 
নিমন্ত্রণ রাখতে গেলেন। তিনি গিয়ে একটু নীচু জায়গায় আসন গ্রহণ 
করলেন। কিন্তু তার গোৌরবর্ণ, উজ্জলকান্তি দেখে সভার. সমবেত 
অতিথিরা বিস্মিত হয়ে গেলেন। তারা সবাই *সসম্মানে মহাপ্রভুকে 
সভার মধ্যখানে এনে বদালেন। 
প্রকাশানন্দ মহাপ্রভুকে জিজ্ঞাসা করলেন_কেন তিনি বেদাস্ত 

পাঠ না করে সবসময় কৃষ্ণ-কীর্তন, কৃষ্ণ নাম-গানে মেতে থাকেন। 
মহাপ্রভু বিনয় করে বললেন যে, তীর গুরু তাকে বলে দিয়েছেন যে 
কৃষ্ণপ্রেমই আসল। মোক্ষলাভ ইত্যাদি কৃষ্ণপ্ৰেমের কাছে একান্তই 
তুচ্ছ। কৃষ্ণপ্রেম-ভাবনায় মতি হলেই জীবের উদ্ধার এতেই জীবের 
মুক্তি। সহজ কথায় মহাপ্রভু ৰৈষ্ণবদের এই সাধনতত্ব এমন ভাবে 
বুঝিয়ে দিলেন যাতে সবাই অবাক হয়ে গেলেন। তার জ্ঞানের 
গভীরতা, হৃদয়ের পরিপুর্ণতাবোধকে সবার মন স্পর্শ করল। সমবেত 
পণ্ডিত ও সন্ন্যাসীর| নূতন করে ভাবতে বসলেন। শেষে তারা বললেন__ 
“আচ্ছা, আপনি কৃষ্ণ-নাম করেন ভালকথা, কিন্তু বেদান্ত পাঠ 
করেন না কেন?” মহাপ্রভু তখন সকলকে সহজভাবে বুঝিয়ে বললেন 
যে, বেদান্তে যা কিছু আছে, তাই আছে শ্রীমদভাগবতে ৷ তীর ব্যাখ্যা 
শুনে সবাই মোহিত হয়ে গেলেন। তাদের মন ফিরে গেল। সবাই 
‘কৃষ্ণ’ নামে পাগল হয়ে গেলেন। সারা কাশীধামে প্রেমের বন্যা বয়ে 
গেল। সবাই নাম-সংকীর্তনে মেতে উঠলেন। কাশী যেন দ্বিতীয় 
নদীয়া নগর হয়ে উঠলো । 

“সব কাশীবাপী করে নাম-সংকীর্তন। 

প্রেমে হাসে কাদে গায় করয়ে নর্তন ॥ 

সন্ন্যাসী পণ্ডিত করে ভাগবত বিচার। 

বারাণনী পুরী প্রভু করিল নিস্তার ॥ 

নিজগণ লঞা প্রভু আইল! বাসাঘর। 
বারাণসী হৈলা দ্বিতীয় নদীয়া নগর ৷৷” 
কাশীধামে প্রেম-ধর্ম বিতরণ শেষ হয়েছে । মহাপ্রভু এবার নীলাচলে 
ফিরে যাওয়া ঠিক করলেন তপন মিশ্র, রঘুনাথ, চন্দ্ৰশেখর, পরমানন্ৰ 
সবাই প্রভুর সঙ্গে আসতে চাইলেন। মহাপ্রভু কিন্ত একা একা 
বাড়খণ্ডের পথ দিয়ে পুরীধামে ফেরা মনস্থ করলেন। সবাইকে ডেকে 
বললেন যে, তার! যদি নীলাচলে যেতে চান তবে সবাইকেই তার পিছনে 
পিছনে আসতে হবে, তিনি সঙ্গে কাউকেই নেবেন না। 
জনাতনকে ডেকে বললেন যে, তিনি যেন বৃন্দাবন চলে যান। 
সেখানে তার আরো! দুই ভাই আছেন। সবাই মিলে যেন বৈষ্ণবদের 
আগলিয়ে রাখেন। 
মহাপ্রভু পদত্রজে পুরীধামের পথে যাত্রা করলেন। সঙ্গে একমাত্র 
সঙ্গী বলভদ্র। আঠারনালায় পৌছে পুরীতে ভক্তদের কাছে তার 
আগমন বার্তা জানালেন ৷ সমস্ত: ভক্তরা যেন আবার প্রাণ ফিরে 


পেলেন। তারা সবাই নরেন্দ্র সরোবরের কাছে এসে মহাপ্রভুর সঙ্গে 


মিলিত হলেন। সব ভক্তরা আবার আনন্দ সাগরে ভাসতে লাগলেন ৷৷ 
“আনন্দ-সমুদ্রে ভাসে সব ভক্তগণে। 
সব লঞা চলে প্রভু জগন্নাথ দর্শনে ৷৷ 
জগন্নাথ দেখি প্ৰভু প্রেমাবিষ্ট হৈল৷ ৷ 
ভক্তসঙ্গে বহুক্ষণ নৃত্য গীত কৈলা ৷৷” 


তৃতীয় পর্ব 

অন্ত-লীলা৷ 
মহাপ্রভুর নীলাচলে পৌছবার সংবাদ গৌড়ে পৌছালে, গৌড় 
থেকে ভক্তের! মহাপ্রভুর দর্শন লাভের জন্য পুরীধামের দিকে যাত্রা 
করলেন। তাঁরা যখন নীলাচলে এসে পৌছালেন তখন বৃন্দাবন থেকে 
রূপ গোস্বামীও এসে তাদের সঙ্গে মিলিত হলেন। শাস্ত-আলোচনা, 

নাম-সংকীর্তন ও কৃষ্ণ-নাম বন্দনায় তাদের দিন কাটতে লাগলো ৷ রূপ 
গোস্বামী বৃন্দাবনে বসে ললিতমাধব ও বিদগ্ধমাধব নামে দুখানি নাটক 
রচনা করেছিলেন। একদিন হরিদাসের বাসায় মহাপ্রভু, রায় রামানন্দ, 
সার্বভৌম প্রমুখ ভক্তের সঙ্গে বসে নাটক দু'টি শুনলেন। সবাই 
নাটক দু'টির খুবই প্রশংসা করলেন। কিছুদিন মহাপ্রভুর সঙ্গে আনন্দে 
অতিবাহিত করে গৌড়ের ভক্তের গৌড়ে ফিরে গেলেন। রূপ- 
গোস্বামী মহাপ্রভুর নির্দেশে আরও কিছুদিন নীলাচলেই রয়ে গেলেন ৷ 

এর মধ্যেই পুরীধামে একট! ঘটনা ঘটলো । মহাপ্রভুর অন্যতম 
ভক্ত ছোট হরিদাস মহাপ্রভুর সেবার জন্য শিখি মাইতির বোন মাধবী 
দাদীর কাছ থেকে চাল ভিক্ষা করে এনেছিলেন ৷ মাধবী দাসী ছিলেন 
বৃদ্ধা বৈষ্ণৱী ৷ কিন্তু মাধবী দাসী যেহেতু স্ত্রীলোক সুতরাং মহাপ্রভু 
হরিদাসের উপর খুবই ক্ষুব্ধ হলেন এবং তাকে জন্মের মত ত্যাগ 
করলেন। আদলে বৈরাগী হয়ে নারী সম্ভাষণ গুরুতর অপরাধ । 
লোকশিক্ষার জন্য এবং ভক্তদের মধ্যে সন্ন্যাসীর কঠোর ব্রত পালনের 
জন্য তিনি এই ব্যবস্থা নিয়েছিলেন। আসলে মহাপ্রভু ও তার ভক্তেরা 
রাধা-কৃষ্ণের লীলারস আস্বাদন করলেও, ব্যক্তিগত জীবনে তারা কঠোর 
সংযম পালন করতেন || 

এই সময় একদিন বৃন্দাবন থেকে সনাতন পুরীধামে এসে উপস্থিত 
হলেন। পদব্ৰজে অনেক কষ্ট সহা করে তাকে আসতে হয়েছে। পথের 
মধ্যে নোংরা জলে স্নান করে তীর সার দেহ খোস ও অন্যান্য চর্ম 
রোগে ভরে গিয়েছিল। সনাতন ভাবলেন, তার কোন পাপের ফলে 
এই অবস্থা হয়েছে এবং এই পাপী শরীর তিনি জগন্নাথের রথের চাকার 
তলায় বিসর্জন দিতে মনস্থ করলেন। লোকমুখে সব শুনে স্বয়ং 
মহাপ্রভু সনাতনের বাসায় এলেন একদিন। সনাতনের মনের ইচ্ছা 
জেনে তিনি সনাতনকে এরকম চিন্তা করতে বারণ করলেন ৷ বললেন, 
তার দেহের উপর তার নিজের কোন অধিকার নেই, সেটা তিনি আগেই 
মহাপ্রতুকেই সঁপে দিয়েছেন। সুতরাং মহাপ্রভুর নির্দেশ ছাড়া এরকম 
কাজ তিনি করতে পারেন না। 

এর কয়েকদিন পরে একদিন সনাতন সোজা পথ ছেড়ে সমুদ্র 
তীরের তপ্ত বালুকাময় পথে প্রভুর সঙ্গে দেখা করতে এলেন। মহাপ্রভু 
এর কারণ জিজ্ঞাসা করায় তিনি বললেন যে তার অপবিত্র দেহ যদি 
জগন্নাথসেবকদের গায়ে লাগে এই ভয়ে তিনি এই পথে এসেছেন। 
ভক্তের বেদনা ভগবান উপলব্ধি করলেন। মহাপ্রভু সনাতনের আপত্তি 
সত্বেও তাকে বুকে জড়িয়ে ধরলেন ৷ প্রভুর অঙগম্পর্শে সনাতনের 
দেহের কঙু-রসা সব রোগ দূর হয়ে গেল। সনাতন এরপর এক 
বৎসর শ্রীক্ষেত্রে মহাপ্রভুর কাছে কাল কাটালেন। রাধা-কৃষ্ণের 
লীলামৃত মাধুরীর নানা স্বরূপ তাকে যত্ন করে শেখালেন মহাপ্রভু । 
এক বৎসর পরে মহাপ্রভুর পাদ-পদ্ম বন্দনা করে তিনি বৃন্দাবনে 
ফিরে গেলেন। 

ভারতবর্ষের বিভিন্ন প্রান্ত থেকে মহাপ্রভুর ভক্তের| সব পুরীধামে 
এসে মিলিত হন। তাদের নিয়ে কৃষ্ণ-লীলামৃত আস্বাদন করে মহাপ্রভুর 
দিন কাটে। এর মধ্যে একদিন সপ্তগ্রাম থেকে রঘুনাথ দাস এসে 
পৌঁছলেন শীক্ষেত্রে। মহাপ্রভুর নির্দেশ মত রঘুনাথ সংসারে থেকেও 
আসক্তিশৃন্ত হয়ে থাকার চেষ্টা করছিলেন। রঘুনাথ সেইমত চলার 
চেষ্টা করছিলেন, কিন্তু তা সত্বেও তিনি ঝামেলায় জড়িয়ে পড়েন ৷ 

সপ্তগ্ৰামের মুমলমান জমিদারের সঙ্গে রঘুনাথের পিতা হিরপ্যদাসের 
বিরোধ দেখা দেয়। হিরণ্যদাসের জমিদারী কেড়ে নেওয়ার জন্য 
তিনি গৌড় থেকে উজীরকে ডেকে আনেন। হিরণ্যদাস পালিয়ে 
যান, কিন্তু রঘুনাথ কারারুদ্ধ হন। এদিকে রঘুনাথ জমিদারের সঙ্গে 
বিনয়ের সঙ্গে কথাবার্তা বলেন। রঘুনাথের মিষ্ট কথায় জমিদারের মন 
সন্তুষ্ট হয় এবং তিনি উজীরকে বলে রঘুনাথকে কারামুক্ত করেন। 
রঘুনাথের পিতা ও পিতৃব্যও তাদের জমিদারী ফিরে পান। 

রঘুনাথের এই নফলতায় তার পিতা ও পিতৃব্য উভয়েই খুব খশী হন 
এবং রঘুনাথ যাতে আরো বেশী করে সাংসারিক ব্যাপারে মন দেয় তার 
চেষ্টা করতে থাকেন। কিন্তু রঘুনাথের বৈরাগ্য- বেড়েই চলে। ধনী 
গৃহের আমোদ-প্রমোদ, সুন্দরী স্ত্রী কোন কিছুতেই তার মন শান্ত হয় 


| 

=না। শেষ পর্যন্ত পুত্রের অশান্ত চিত্তকে শান্ত করার জন্য তারা 
বঘুনাথকে পানিহাটি যাওয়ার অনুমতি দেন ৷ রঘুনাথ সেখানে নিত্যানন্দ 
প্রভুর সঙ্গে মিলিত হন সেখানে রঘুনাথ এক বিরাট চিড়া-মহোৎসবের 
ব্যবস্থা করেন। নিত্যানন্দ প্রভু আশীর্বাদ করে বললেন যে, শীঘ্রই 
তিনি মহাপ্রভুর শ্রীচরণে আশ্রয় পাবেন। আনন্দিত চিত্ত হয়ে রঘুনাথ 
সপ্তগ্রামে ফিরে আসেন। 

এরপর রঘুনাথ একদিন দেবীমণ্ডপে ঘুমিয়ে আছেন, এমন সময় 
শেষ রাত্রিতে হঠাৎ জেগে দেখেন যে তাদের কুলপুরোহিত যছ্দন্দনাচার্ধ 
উঠানে দাড়িয়ে আছেন। ঘুম থেকে জেগে উঠে তিনি অবাক হন। 
প্রহরীরা সব ঘুমিয়ে আছে। যদুনন্দন বলেন যে ঠাকুরের পুজারী, 
ঠাকুরের সেবা ছেড়ে চলে গেছেন, তাকে ফিরিয়ে আনতে হবে। 
তিনি রঘুনাথকে তার সঙ্গে যেতে বলেন। 

এক মুহূর্তেই রঘুনাথ যেন তার পথ খুঁজে পান। মনে মনে তিনি 
গৃহত্যাগের জন্য প্রস্তুত হন ৷ এরপর রঘুনাথ কুলপুরোহিতের পিছনে 
পিছনে পূজারীর বাড়ীর দিকে যেতে যেতে হঠাৎ পূর্বদিকে সরে পড়েন। 
কিছুদূর যাওয়ার পর আচার্য দেখেন যে রঘুনাথ নেই। প্রতিদিন 
প্রভাতে চারদিক সৌরগোল পড়ে যায়। সর্বত্রই তাঁকে ধরতে লোক 
পাঠানো হয়। 

রঘুনাথ ধরা পড়ার ভয়ে প্রচলিত পথ ছেড়ে দিয়ে, একাকি 
বনপথ ধরে দ্রুতবেগে শ্রীক্ষেত্রের দিকে যেতে থাকেন। কোনদিন 
আহার জোটে, কোনদিন জোটে না। ধনীর সন্তান রঘুনাথের সারা 
শরীর কীটার ঘায়ে ক্ষত-বিক্ষত হয়। পা আর চলে না। কিন্ত 
অহাপ্রতুর সঙ্গে মিলিত হওয়ার আবেগে রঘুনাথ সবকিছু তুচ্ছ করে 
এগিয়ে চলেন। বার দিনের মাথায় তিনি পুরীধামে গিয়ে উপস্থিত 
হন। খবর পেয়ে মহাপ্রভু প্রেমতরে তাকে আলিঙ্গন দান করেন। 
আর তাকে স্বরূপ গোস্বামীর হাতে সঁপে দেন। 

ৰঘুনাথ এবার কঠোর বৈরাগ্যদাধন আরম্ভ করেন। প্রথমে তিনি 
সার! দিন ধরে কৃষ্চনাম করা শুরু করেন। কৃষ্ণনীম শেষে জগন্নাথদেবের 

মন্দিরের সামনে দাড়িয়ে অন্যের কাছে না চেয়ে যে ভিক্ষান্ন সংগ্রহ হত 
তাই খেয়ে জীবন-ধারণ করবেন বলে মনস্থ করেন। কিন্তু আস্তে আস্তে 
অন্যের দেওয়া এই ভিক্ষান্ন গ্রহণ থেকেও তিনি নিজেকে বিরত 
করে নেন ৷ 

জগন্নাথ মন্দিরের সামনে দোকানদারর| প্রসাদান্ন বিক্রয় করে।, 
ছ'তিন দিনের বাসি অবিক্রীত প্রসাদান্ন তাঁরা গোরুকে খেতে দেয়। 
এই পচে যাওয়! অন্নে এত গন্ধ যে গোরুও খেতে না৷ পেরে ফেলে চলে" 
যায়। কৃষ্ণ নাম শেষে রঘুনাথ সেই অন্ন ধুয়ে খান। বৈরাগীকে 
সমস্ত রকমের লোভ ও ভোগ-স্ুখ থেকে দুরে থাকতে হবে। রঘুনাথ 
তাই এই পথ বেছে নিয়েছেন ৷ 


রঘুনাথের এই কঠোর ব্রত পালনের খবর মহাপ্রভুর কানে গেল। 


তিনি অন্তরে অন্তরে খুবই প্রীত হলেন। স্বরূপকে তিনি রঘুনাথের' 


কাছে পাঠালেন, খবরের সত্যতা যাচাই করার জন্য। স্বরূপ সব দেখে 


বিস্ময়ে অভিভূত হয়ে গেলেন ৷ রঘুনাথের এই কঠোর বৈরাগ্য দেখে, 
খুশী হবেন তিনি। রঘুনাথের হাত থেকে সেই পচে যাওয়া অন্ন কেড়ে, 


খেলেন। 
“স্বরূপ কহে এছে অমৃত খাও নিতি নিতি। 
আমা সবায় নাহি দেহ কি তোমার প্রকৃতি 1” 


স্বরূপের কাছ থেকে মহাপ্রভু সব খবর পেলেন। একদিন তিনি: 


স্বয়ং রঘুনাথের হাত থেকে তীর খাদ্য কেড়ে খেলেন__ 

“প্রভু বলে--নিতি নিতি নানা! প্রসাদ খাই ৷ 

এছে স্বাদ আর কোন প্রসাদে না পাই ৷৷” 
ধন্য রঘুনাথ ! ধন্য ভার সাধনা ৷ বৈরাগ্যের তিনি মূর্ত প্রতীক, ৷, 
বৈষ্ণবদের আচরণ সম্বন্ধে মহাপ্রভু বলেছেন__ 

“তৃণ হইতে নীচ হঞা সদা লৈবে নাম। 

আপনি নিরভিমানী অন্যে দিবে মান ॥ 

তরুসম সহিষ্ণুতা বৈষ্ণব করিবে। 

ভৎপন তাড়নে কারে কিছু ন! বলিবে ॥ 

কাটিলেহ তরু যেন কিছু না বোলয়। 
শুকাইয়া মৈলে তবু জল ন| মাগয় ৷ 
এইমত বৈষ্ণব কারে কিছু না মাগিব। 
অযাচিত-ৃত্তি কিংবা শাক ফল খাইব ৷৷ 
সদা নাম লইব--যথ| লাভেতে সন্তোষ ৷ 
এইত আচার করে ভক্তিধৰ্ম-পৌষ ৷৷ 
রঘুনাথের জীবন-চৰ্ছীয় এর সবটাই প্রতিফলিত হয়েছে ৷ 
রঘুনাথের এই ঘটনার কিছুদিন পর মাধবেন্দ্ৰপুৱীর অন্যতম শিষ্য: 
রামচন্দ্রপুরী নীলাচলে এসে উপস্থিত হলেন ৷ রামচন্দ্রপুরীর ব্যবহারে 
মাধবেন্দ্রপুরী একবার খুব ক্রুদ্ধ হন এবং তীকে পরিত্যাগ করেন। 
এরপর রামচন্দ্রপুরী তীর চিত্তের সুস্থতা হারিয়ে ফেলেন। তিনি সব’ 
সময় অন্যের দৌষ ধরতে থাকেন। নীলাচলে এসে তিনি তার. 
অভ্যানদৌষ বশত? মহা প্রভুর মধ্যেও দোষ খুঁজে বেড়াতে লাগলেন । 
একদিন তিনি মহাপ্রভুর আহার গ্রহণ দেখে বললেন, এত বেশী 
আহার করা সন্ন্যানীর ধর্ম নয়। বেশী আহার, স্বাছু আহারে জিহ্বার 
তৃপ্তি সাধন হয় এবং ইন্দ্ৰিয়সমূহ অকারণ উত্তেজিত হয়। উত্তেজিত 
ইন্দ্রিয় সর্বদা, বশে থাকে না । একারণে সন্ন্যাসীকে শুধু প্রাণ ধারণের' 
জন্য যেটুকু খাবার প্রয়োজন সেটুকুই গ্রহণ করতে হয়। মহাপ্রভু এ 
কথা| শুনে তার আহার গ্রহণ কমিয়ে দিলেন। এতে তীর, স্বাস্থ্যহানির' 
আশঙ্কায় ভক্তের| হায় হায় করতে লাগলেন ৷ তারা অনেক করে 
বললেন, কিন্তু প্রভু কিছুতেই রাজি হলেন না। কিন্ত 
মহাপ্রভু চিরদিনই ভক্তদের কথামত চলেছেন, তাদের মনে যাতে 
দুঃখ না হয় তাঁর চেষ্ট৷ করেছেন। যাই হোক্‌ রামচন্দ্রপুরী নীলাচল ছেড়ে. 
চলে গেলে ভক্তদের ব্যাকুলতা দেখে মহাপ্রভু আগের মতই সেবা 
গ্রহণে সম্মত হলেন। 
প্রতি বছরই গৌড়ের ভক্তবৃল্ৰ মহাপ্রভুর সঙ্গে এসে পুরীধামে মিলিত 
হন। এবারেও তারা এলেন এবং চারমাম ধরে মহাপ্রভুর সঙ্গে কৃষ্ণ” 
লীলামৃত আস্বাদন করলেন। মহাপ্রভু সারা দিন কৃষ্ণ-কীৰ্তনে অতিবাহিত 


মহাপ্রভূকে 

করে রাত্রিতে রামানন্দ রায় ও স্বরূপ গোস্বামীর সঙ্গে কৃষ্ণ নীলারস 
আস্বাদন করতেন। আস্তে আস্তে কৃষ্ণ-বিরহে তার মধ্যে নানা বিকার 
‘দেখা দিতে লাগল। 
একদিন মহাপ্রভু শুনতে পেলেন যে ভক্ত হরিদাস আর আগের মত 
‘সার! দিন কৃষ্ণ-নাম জপ করতে পারেন না এবং এর জন্যে তিনি সবার 
কাছে মনের দুঃখ জানান। মহাপ্রভু সবই বুঝলেন। তিনি বুঝতে 
পারলেন যে হরিদাসের দেহ-ভোগ শেষ হয়েছে, এবার তার যাওয়ার 
পাল|। তিনি তাই একদিন অন্য শিষ্যদের নিয়ে হরিদাসকে দেখতে 
গেলেন। হরিদাস তাকে দেখে করুণ স্বরে বলতে লাগলেন__ “প্রভু, 
আমার মনে হচ্ছে, তুমি শীভ্রই লীলা সম্বরণ করবে । আমার একান্ত 
বাসনা, তোমার এ জ্ীপাদ-পদ্ম হৃদয়ে ধারণ করে, তোমার এ 
‘মুখচন্দ্ৰের প্ৰতি দৃষ্টি রেখে আমি যেন মৃত্যু বরণ করতে পারি !” 
হরিদাসের এই প্রার্থনা শুনে পরের দিন মহাপ্রভু অন্যান্য ভক্তদের 
নিয়ে হরিদাসের গৃহে সংকীর্তন করতে করতে হুরিদাসের গুণ বর্ণনা 
করতে লাগলেন। সমবেত ভক্তৰ্বন্দ ভক্তিভরে হরিদাসের চরণ-বন্দনা 
করলেন। হরিদাস প্রভুর চরণ শিয়রে নিয়ে, তার মুখপানে চেয়ে 
নয়ন জলে ভাসতে লাগলেন। খুব ধীরে ধীরে মহাপ্রভুর নামামৃত 
গাইতে গাইতে হরিদাসের প্রাণবায়ু নির্গত হল। 
এরপর সমবেত ভক্তবৃন্দ সই মহাপ্রভু সেই মরদেহকে সামনে রেখে 
অনেকক্ষণ ধরে নাম-কীৰ্তন ও কৃষ্ণ-বন্দনা করলেন । তারপর সবাই 
‘মিলে সেই মরদেহ সমুদ্রতীরে নিয়ে গেলেন। সেখানে মৃতদেহকে 
সংস্কার করে হরিনামের কলরবের মধ্যে বালুকার নীচে সেই দেহ সমাহিত 
করা হল। 
ফিরে এসে মহাপ্রভু ভক্তদের বললেন, হরিদাসের বিরহ-মহোৎসব 
ভালমত হওয়া চাই। ভক্তের! সবাই আয়োজনের জন্য বাস্ত হয়ে 
পড়লেন। মহাপ্রভু স্বয়ং সিংহদ্বারে বহির্বান পেতে হরিদাসের জন্য 
ভিক্ষা চাইলেন। পণশারীরা এগিয়ে এসে তদের সাধ্যমত দান করলেন। 
‘লব জায়গা থেকে প্রচুর আহার্ধ বস্তু সংগৃহীত হল। সবাই মিলে খুব 

ধুমধামের মধ্যে দিয়ে হরিদাসের বিরহ-মহোৎসব সম্পন্ন করলেন। 
হরিদাসের মৃত্যুতে মহাপ্রভু আরো বেশী করে জগং-সংসার থেকে 
নিজেকে দূরে সরিয়ে নিলেন। হ্র্ষ-বিষাদের মধ্য দিয়ে, কৃষ্ণ-বিরহে, 
তার দিন কাটতে লাগলো ৷ 

মহাপ্রভু দর্শন লাভের জন্য গৌড় থেকে আবার ভক্তেরা এলেন। 
ভক্তের অনেকেই প্রভুর জন্য নান! খাদ্যদ্রব্য নিয়ে এসেছেন। জগদানন্দ- 
প্রভুর মাথায় দেওয়ার জন্য এক কলসী সুগন্ধি তেল নিয়ে এসেছেন। 
তিনি সেটি প্ৰভুকে সমৰ্পণ করতে গেলে মহাপ্রভু জগদানন্দকে যথেষ্ট 
ভর্খপনা করলেন। তিনি বললেন--“আমি সন্ন্যাসী, সমস্ত বিলাস- 
বৈভব থেকে দুরে থাকাই আমার ধর্ম। তুমি কি আমাকে ধর্মচ্যুত 
করতে চাও?” মহাপ্রভুর এই বাক্যে চন্দ্রশেখর মনে খুব ব্যথা পেলেন। 
তিনি দুঃখ ও হতাশায় তেলের কলসীটি ভেঙ্গে ফেললেন এবং উপবাস 
করতে লাগলেন। খবর পেয়ে মহাপ্রভু নিজে এসে জগন্নাথের হাতে 
সেবা পাওয়ার ইচ্ছা করলেন। জগন্নাথের মনের সব দুঃখ ও হতাশা দূর 
হয়ে গেল । তিনি সানন্দে নিজ হাতে নানা আহাৰ্য বস্তু তৈরী করে 
প্রভুকে সেবা করলেন এবং তার প্রসাদ পেয়ে উপবাস ভঙ্গ করলেন 
এরপর মহাপ্রভুর আজ্ঞা নিয়ে তিনি বৃন্দাবন গেলেন । 

এই সময় কাশী থেকে তপন মিশ্রের পুত্র রঘুনাথ ভট্টাচার্য এসে 
মহাপ্রভুর গ্রীচরণে শরণ নিলেন। আপনার প্রিয় ভক্ত পুত্রের এই 
আচরণে মহাপ্রভু মনে মনে খুবই গ্রনন্ন হলেন। তিনি রঘুনাথকে নিজের 
কাছে রেখে দিলেন। দীর্ঘ আট মাস ধরে বৈষ্ণবতত্ব ও শাস্ত্ৰ সম্বন্ধে 
নাঁনা উপদেশ দিলেন রঘুনাথকে। এরপর তিনি রঘুনাথকে পুনরায় 
পিতা-মীতার কাছে কাশীতে ফিরে যাওয়ার নির্দেশ দিলেন। বললেন 
যে রঘুনাথ এখন গিয়ে পিতামাতার সেবা করুক । রঘুনাথ তার আজ্ঞায় 
কাশীতে ফিরে গেলেন। তাদের মৃত্যুর পর তিনি পুনরায় নীলাচলে 
ফিরে এলেন এবং মহাপ্রভুর প্রীচরণে সব নিবেদন করলেন ! সব কিছু] 
শোনার পর মহাপ্রভু তকে বৃন্দাবনে শ্রীরপ গোস্বামী ও সনাতন, 


গোস্বামীর কাছে পাঠিয়ে দিলেন। 

মহাপ্রভুর কৃষ্ণ আতি দিনে দিনে বেড়ে যেতে লাগলে|। শ্রীকৃষ্ণের 
বিরহ-জনিত প্রেম-বিকারে তিনি ক্রমশই নিজেকে হারিয়ে ফেলতে 
-লাগলেন। সব সময়েই অস্থিরতা, উৎকঠা। ভক্ত-বুন্দ ও সেবকরা 
"সবাই খুব চিন্তিত ও উদ্বিগ্ন হলেন। সবাই মহাপ্রভুকে চোখে চোখে 
রাখতে লাগলেন । 
একদিন রাত্রে ভৃত্য গোবিন্দ ঘুম থেকে উঠে হঠাৎ দেখেন মহাপ্রভুর 
বিছানা খালি পড়ে আছে, মহাপ্রভু নেই। সবাই চিন্তিত হয়ে তাকে 
খুঁজতে বের হলেন। গোবিন্দ ও স্বরূপ গোস্বামী সর্বত্র খুঁজে খুঁজে 
অবশেষে তাঁকে সিংহদ্বারের পাশে দেখতে পেলেন। মহাপ্রভুর দীর্ঘ 
শরীর ধুলায় মাটিতে পড়ে আছে। অনেক দিনের কৃষ্ণ-বিরহজনিত 
বিকারে তার শরীরের অস্থি-সন্ধি পর্যন্ত সব শিথিল হয়ে পড়েছে। 
উভয়েই খুব ভয় পেয়ে গেলেন। খুব সাবধানে মহাপ্রভুকে তার! তার 
গৃহে নিয়ে গেলেন। 
মহাপ্ৰদুর কৃষ্ণ-বিরহ ভাব যত দিন যেতে লাগলো, বেড়েই চলল। 
একদিন উপবন দেখে তাঁর বৃন্দাবন বলে ভ্রম হল। আর একদিন 
'ভাবাবেশে দেখলেন, তিনি যেন বৃন্দাবনে গিয়ে শ্রীকৃষ্ণ রাধিকা ও 
গোপীদের নিয়ে আনন্দে লীলা করছেন। চৈতন্য ফিরে পেয়ে ভক্ত- 
বৃন্দের কাছে এইসব ঘটনার কথা বর্ণনা করলেন। মহাপ্রভুর কৃষ্ণ- 
বিরহজনিত এইসব ঘটনায় ভক্তেরা সবাই খুব উৎকঠিত হলেন। সবাই 
অহাপ্রভুকে আরো চোখে চোখে রাখ! মনস্থ করলেন। 
আবার একদিন মহাপ্রভুর ঘরের দরজা বন্ধ অথচ মহাপ্রভু ঘরে 
‘নেই দেখে গোবিন্দ তাকে খুঁজতে বের হলেন। এদিক-ওদিক অনেক 
খৌজাখুঁজি করে গোবিন্দ দেখতে পেলেন যে, মহাপ্রভু গাভীদের 
মাঝখানে পড়ে আছেন। তীর জ্ঞান নেই এবং দেহটি ভাব উন্মাদনায় 
"গুটিয়ে কচ্ছপের মত হয়ে গেছে। 
ভক্তের এরপর থেকে আরো সতর্ক হলেন। সব সময়েই তারা 
‘অহাপ্ৰভুকে ঘিরে থাকতেন। তবু এর মধ্যেই একদিন শরৎকালে 
এক জ্যোৎস্সা রাতে তিনি সবার অলক্ষ্যে নীল সমুদ্রকে কালিন্দীর 


=== 

ককালজল ভেবে ঝাঁপিয়ে পড়লেন। তারপর ঢেউ-এর দোলায় ভাসতে 
"ভাসতে চলে গেলেন কোনারকের দিকে। ভাবাবেশে তিনি শ্রীকৃষ্ণের 
সঙ্গে গোপীদের জলকেলি দেখতে দেখতে ভেসে চলেছেন। এক জেলে 
সমুদ্রে জাল ফেলে মাছ ধরছিল। জাল টানতেই তার জাল খুব ভারী 
বলে মনে হলো। জাল তুলেই সে অবাক। তার জালে গৌরবর্ণ, 
দীর্ঘ দেহ এক দেবতার মত মানুষ । তাড়াতাড়ি জাল থেকে বের করে 
সেই দেহ সে ভূমিতে শুইয়ে দিল। কিন্তু দেহ স্পর্শ হতেই তার মধ্যে 
যেন বিদ্যুৎ খেলে গেল। সে সবকিছু ভুলে “হরি হরি’ বলে নাচতে 
লাগলো । 

এদিকে ভক্তের ততক্ষণ মহাপ্রভুকে না দেখতে পেয়ে সবাই 
ব্যস্ত হয়ে বেড়িয়ে পড়েছেন। তাদের মধ্যে একদল খুজতে খুঁজতে 
«কোনারকের পথে এগিয়ে গেলেন। কিছুদূর যেতেই তাদের সঙ্গে এক 
জেলের দেখা হলো। তাঁরা দেখলেন যে, সে হেসে-কেঁদে, “হরি হরি” 
বলে নাচতে নাচতে আসছে। স্বরূপ গোস্বামী এগিয়ে গিয়ে তাকে 
জিজ্ঞাসা করলেন যে, সে এরকম্‌ করছে কেন? সেই জেলে তখন 
দীর্ঘকায়, গৌরবর্ণ দেহের কথা বললো । এবং এও জানালো যে, সেই 
‘দেহে ভূত এসে বাসা বেঁধেছে । আর দেহ স্পর্শ করা মাত্র সেই ভূত 
তার দেহে প্রবেশ করেছে । সে এখন ওঝার কাছে যাচ্ছে এই ভূত 
তাড়াতে। 

সব শুনে স্বরূপ গোস্বামী বললেন- “ওগো জেলে, তুমি পরম 
ভাগ্যবান। তোমার জালে যিনি ধরা পড়েছেন তিনি স্বয়ং শীচৈতন্ত 
'ভগবান। প্রেমাবেশে তিনি সমুদ্রের জলে ঝাঁপ দিয়েছিলেন। তুমি 
আমাদের তাঁর কাছে নিয়ে চলো।” জেলে তখন সাহস পেয়ে 
সবাইকে মহাপ্রভুর পাশে নিয়ে গেলেন। মহাপ্রভুর এই দশা দেখে 
অনেক ভক্ত চিৎকার করে কেঁদে ফেললেন। তারপর সবাই মিলে 
কৃষ্ণ-নাম, কৃষ্ণ-সংকীর্তন শুরু করলেন। আস্তে আস্তে মহাপ্রভুর 
চেতনা ফিরে এলো | জ্ঞান-অজ্ঞান অবস্থাতেই তিনি তাদের কাছে 
আকুষ্ণ ও গোপীদের জলক্রীড়ার বর্ণনা করতে লাগলেন। আস্তে আস্তে 

ষ্খন তার সম্পূর্ণ জ্ঞান ফিরে এলে| তখন তিনি স্বরূপের কাছে শুনলেন, 
যে তিনি প্রেমীবেশে সমুদ্রের জলে ঝাঁপিয়ে পড়েছিলেন। 

কৃষ্ণ-বিরহ ও আতিতে এবং প্রলাপ ও বিলাপের মধ্যে দিয়ে 
মহাপ্রভুর দিন কাটতে লাগলে! । ভক্তের! সবাই বুঝতে পারলেন, 
মহাপ্রভু আর বেশীদিন তাঁদের মধ্যে থাকবেন না। সবার মন খুব 
ভেঙ্গে পড়লো ৷ তবু সবাই যথাসম্ভব মহাপ্রভুকে আনন্দ দেবার চেষ্টা 
করতে লাগলেন। 


মহাঞ্জভু একদিন জগদানদকে ডেকে গাঠালেন। তাকে তিনি 
নদীয়ায় জননী শচীদেবীর কাছে পাঠাতে চান। মহানন্দে একদিন 
জগদানন্দ জগন্নাথের প্রসাদ ও প্রলাদী বস্ত্র নিয়ে শচীদেবীর উদ্দেশে 
যাত্রা করলেন একমাল নবদ্বীপে কাটিয়ে শচীদেবীর হৃদয়ে সাত্তনার 
প্রলেপ দিয়ে জগদানন্দ আবার নীলাচলে ফিরে এলেন। মহাপ্রভূকে 
জননীর সব খবর দিলেন ৷ আসার সময় অদ্বৈত প্রভুর সঙ্গে শাস্তিপুরে 
দেখা করার পর, অদ্বৈত প্রভু তার হাত দিয়ে মহাপ্রভুর কাছে একটি 
বার্তা পাঠালেন। সবাই এই বার্তা সম্বন্ধে জিজ্ঞাসা করলেও মহাপ্রভু 
কিছু বললেন না। 

তবে এরপর থেকে মহাপ্রভুর মধ্যে কৃষ্ণ-বিরহ জনিত ব্যাকুলতা 
আরো বৃদ্ধি পেল। সবসময় প্রভু কৃষ্ণ-বিরহ ব্যথায় উদ্বেল হয়ে কাল 
কাটাতে লাগলেন। কখনও স্বরূপ গোস্বামীকে বলতে লাগলেন-- 
“হায় আমি কি প্রাণবধূুকে আর দেখতে পাব ন1?” কখনও রামানন্দ 
রায়কে আলিঙ্গনে আবদ্ধ করে অস্থির হয়ে বলতে লাগলেন--“বল, বল, 
বিধি আমার প্রতি এত অকরুণ কেন হলেন? আমি তার কি অনিষ্ট 
করেছি যে, এই অমূল্য নিধি আমাকে দিয়ে আবার হরণ করে নিয়ে 
গেলেন।” মহাপ্রভুর এই আতি রামানন্দ হৃদয় দিয়ে অনুভব 
করলেন । তিনি এবং স্বরূপ গোস্বামী কখনও শান্তর আলোচনা, কখনও, 
গান গেয়ে মহাপ্রভুর অস্থির চিত্তকে শান্ত করার চেষ্টা, করতে লাগলেন । 

এখন থেকে গোবিন্দ ও স্বরূপ গোস্বামী উভয়েই গভ্ভীরার দরজায় 
শুয়ে থেকে মহাপ্রভূকে চোখে চোখে রাখতে শুরু করলেন। তবু এর 

অধ্যেই একদিন রাত্রে জেগে উঠে ও'রা দেখেন যে, মহাপ্রভু প্রেমাবেশে 
দেওয়ালে মুখ ঘষে নাক-যুখ ক্ষত-বিক্ষত করে ফেলেছেন। প্রভুর এই 
অবস্থা দেখে স্বরূপ একেবারে কান্নায় ভেঙ্গে পড়লেন। যাহোক 
অনেক চেষ্টায় তাকে শান্ত করে আবার তাকে শুইয়ে দিলেন তীরা। 

এর কিছুদিন পরে বৈশাখী-পূ্ণিমার রাত্রে তিনি ভক্তদের নিয়ে কৃষ্ণ- 
সংকীর্তনে মেতে ওঠেন।  জগন্নাথবল্লভ উদ্যানের মধ্যে বসে এবং 
কবি জয়দেবের 'ললিতলবন্গলতা” গান শুনে তার মনে বৃন্দাবনের স্মৃতি 
জেগে ওঠে। অশোক গাছের নীচে তার মনে হয় স্বয়ং শ্ৰীকৃষ্ণ দীড়িয়ে 
আছেন, তিনি আবেগে ছুটে যান এবং মৃছ্ছিত হয়ে পড়েন। আবার, 
নাসিকায় শ্রীকৃষ্ণের 'অঙ্গগন্ধ পেয়ে চৈতন্য ফিরে পান এবং তাকে 
দর্শনের জন্য ব্যাকুল হয়ে ওঠেন। 

এমনি করেই দিন কাটে । মহাপ্রভু, ভাবাবেশে স্বরূপ গোস্বামী 
ও রায় রামানন্দের সঙ্গে কৃষ্ণকথা বলেন এবং মাঝে মাঝে তাদের 
স্বরচিত শ্লোক বলেন। এসব শ্লোকের মধ্যে দিয়ে নাম-দংকীর্তনের 
মহিমা, সংকীর্তন যে করবে তার লক্ষণ ও গুণ, ভক্তিকামনা, দান্যভক্তি, 
বিরহিণী শ্রীরাধিকার অবস্থা ইত্যাদি সম্বন্ধে তিনি এদের অবহিত 
করেন। এই শ্লোকগুলিকেই শিক্ষাষ্টক শ্লোক বলা হয়। মহাপ্রভু 
প্রচারিত বৈষ্ণবধর্মের মূল কথাগুলি এই গ্লোকের মাধ্যমেই বল! হয়েছে ৷ 

মহাপ্রভুর শেষ দিনগুলির সঠিক ইতিহাস পাওয়া যায় না। এ 
সম্বন্ধে মহাপ্রভুর শ্ৰেষ্ঠ জীবনীকার, 'শীশ্রীচৈতন্যচরিতামৃতের লেখক 
শ্রীল কৃষ্ণদাস কবিরাজ গোস্বামী মহাশয় নীরব। তবে এ সম্বন্ধে 
তিন রকমের ব্যাখ্যা শোনা যায়। কেউ বলেন, মহাপ্রভু সমুদ্রের 
নীল জলকে কালিন্দীর জল ভেবে সমুদ্রে ঝাঁপিয়ে পড়েন এবং এতেই 
তার দেহ-ভোগ শেষ হয়। আবার অনেকের মতে তিনি ভাবাবেশে 
শ্রীত্রীজগন্নাথদেবের বিগ্রহকে আলিঙ্গন করে, সেই বিগ্রহের মধ্যেই 
লীন হয়ে যান। আবার অন্ত একটি জনশ্রুতি আছে যে, মহাপ্রভু 
শ্রীগদাধর পণ্ডিত সেবিত টোট! গোপীনাথ বিগ্রহের সঙ্গেই একাত্ম 
হয়ে মিশে যান। 

ম. গ.৪ 

যাহোক মহাপ্ৰভু স্বয়ং ভগবান। তার অনন্ত-লীলা বর্ণনা করা; 


ক্ষুদ্র মানুষের পক্ষে অসম্ভব কাজ। মহাপ্রভুর জীবনকথা সমুদ্রের মত 
গভীর ও বিশাল । আমি তার এক ক্ষুদ্র অংশও যদি এই গ্রন্থের মধ্যে 


বণনা করতে পারি, তাহলেও নিজেকে ধন্য মনে করবো । মহাপ্রভুর: 


চরণে প্রণাম জানিয়ে, কৃষ্ণদীসের কথায় বলি-- 
‘আকাশ অনন্ত তাতে যৈছে পক্ষিগণ। 
যার যত শক্তি তত করে আরোহণ ॥ 
এঁছে মহাপ্রভুর লীল। নাহি ওর পারে। 
জীব হঞা| কেবা সম্যক্‌ পারে বর্ণিবারে ॥ 
যাবৎ বুদ্ধির গতি তাবৎ বিল । . 
সমুদ্রের মাঝে যেন এক কণ ছু'ইল ৷৷ 


মহাপ্রভু শ্রীগৌরাঙ্গ 


